Βραζιλία κορωνοϊός: Οι κάτοικοι αρνούνται τον εμβολιασμό - Hellenic Voice\nΑρχική Κόσμος Βραζιλία κορωνοϊός: Οι κάτοικοι αρνούνται τον εμβολιασμό\nΒραζιλία κορωνοϊός: Οι κάτοικοι αρνούνται τον εμβολιασμό\nΔημοσκόπηση στη Βραζιλία αποκαλύπτει πως το 25% του πληθυσμού της χώρας ενδεχομένως θα πει «όχι» στον εμβολιασμό κατά του κορωνοϊού. Παρά το γεγονός πως η χώρα του καφέ θρηνεί περισσότερους από 126.000 νεκρούς, δημοσκόπηση που δημοσιεύθηκε στην εφημερίδα «O Estado de S. Paulo», υποδεικνύει πως η στάση του προέδρου της χώρας, Ζαΐρ Μπολσονάρο, ο οποίος επανειλημμένως προσπαθεί να υποβαθμίσει τους κινδύνους της πανδημίας, καθώς και οι διάφορες θεωρίες συνωμοσίας, έχουν πείσει μέρος του πληθυσμού της Βραζιλίας να μην δεχθεί τον εμβολιασμό κατά του ιού.\nΣύμφωνα με την έρευνα λοιπόν, η οποία διενεργήθηκε από τη ΜΚΟ Ibope για τη MKO Avaaz, σε δείγμα 1.000 ατόμων, το 5% δήλωσε πως θα αρνηθεί τον εμβολιασμό κατά του κορωνοϊού, υπό οποιεσδήποτε συνθήκες.\nΤην ίδια ώρα, το 20% των ερωτηθέντων απάντησε πως ενδεχομένως να μην εμβολιαστεί. Όσοι από τους ερωτηθέντες εξέφρασαν επιφυλάξεις για τη λήψη του εμβολίου, έκαναν λόγο για την ασφάλεια, την αποτελεσματικότητά του, καθώς και για θεωρίες συνωμοσίας. Σύμφωνα με ορισμένες εξ αυτών, ο εμβολιασμός προκαλεί αλλοίωση του γενετικού κώδικα ή πως εμφυτεύονται μικροτσίπ ή ακόμα και πως το εμβόλιο είναι κατασκευασμένο από ανθρώπινα έμβρυα. Επίσης, σύμφωνα με τα στοιχεία, το 34% όσων υποστήριξαν πως δεν θέλουν να εμβολιαστούν, είναι από 25 έως 34 ετών ενώ το 36% ανήκουν σε Ευαγγελιστές Χριστιανούς.\nΤο ποσοστό που επιθυμεί να εμβολιαστεί:\nΤα στοιχεία της δημοσκόπησης αποκάλυψαν πως το 75% περίπου του πληθυσμού της χώρας, επιθυμεί να εμβολιαστεί κατά του ιού, όταν το εμβόλιο θα είναι έτοιμο. Η εν λόγω δημοσκόπηση πραγματοποιήθηκε ύστερα από την ανακοίνωση του Ζαΐρ Μπολσονάρο την περασμένη εβδομάδα, πως ο εμβολιασμός κατά του κορωνοϊού στη χώρα δεν θα είναι υποχρεωτικός.\nΥπενθυμίζεται πως νωρίτερα τον Αύγουστο, το Ρωσικό Ταμείο Άμεσων Επενδύσεων και η βραζιλιάνικη πολιτεία Parana συμφώνησαν να συνεργαστούν στην παραγωγή και εμπορία του ρωσικού εμβολίου κατά του κορωνοϊού, «Sputnik V». «Βλέπουμε τρία στοιχεία συνεργασίας με τη Βραζιλία για το εμβόλιο: διεξαγωγή κλινικών δοκιμών, παραγωγή του εμβολίου, όχι μόνο για τη βραζιλιάνικη αγορά, αλλά και για ολόκληρη τη Λατινική Αμερική. Είμαστε έτοιμοι να παραδώσουμε το εμβόλιο στη Βραζιλία, και αυτές οι παραδόσεις μπορεί να ξεκινήσουν ήδη από τον Νοέμβριο» είπε ο Ντμίτριεφ.\nΣτη συνέχεια πρόσθεσε ότι «πιστεύουμε ότι τον Νοέμβριο και τον Δεκέμβριο θα μπορούμε να παραδώσουμε μια σημαντική ποσότητα του εμβολίου στην πολιτεία Parana και στη Βραζιλία γενικότερα». Ο Διευθύνων Σύμβουλος του Ρωσικού Ταμείου Επενδύσεων σημείωσε επίσης ότι η Ρωσία είχε ήδη μεταφέρει στη Βραζιλία τα αποτελέσματα της πρώτης και της δεύτερης φάσης των κλινικών δοκιμών. Η Ρωσία θα ήθελε να παράγει περίπου 200 εκατομμύρια δόσεις του εμβολίου ετησίως, ενώ η τρέχουσα ικανότητα προβλέπει 60 εκατομμύρια δόσεις.\nΠροηγούμενο άρθροΗ εγγονή του Παπαστράτου πλήρωσε 13 εκατομμύρια ευρώ για να της «λύσουν τα μάγια»\nΕπόμενο άρθροΣυνάντηση Δένδια με ΥΠΕΞ της Μάλτας σήμερα, για τις εξελίξεις στην Ανατολική Μεσόγειο


SOMEBODY CALLED THEM...SEBASTIEN | Metalzone\nΠροσωπικά ομοιότητες με Helloween, Edguy, Masterplan που προτείνει η εταιρία τους σαν “For Fans Of” δε βρήκα. Οι Sebastien δεν είναι power metal σε καμία περίπτωση. Στην πραγματικότητα πολλές φορές δεν είναι καν metal καθώς συνεχώς ακροβατούν ανάμεσα στο hard rock και στον αμέσως πιο «βαρύ» συγγενή του. Υπάρχει ας πούμε το εναρκτήριο “Act Of Creation” που θυμίζει έντονα Kamelot των πρώτων, εποχής Khan, albums αλλά το γενικότερο κλίμα που επικρατεί στο album είναι αυτό το μελωδικό hard rock της σύγχρονης Σουηδικής σχολής. Αν αφήσουμε τις ταμπέλες στην άκρη θα βρούμε μία πλούσια κυκλοφορία με πολύ δουλεμένες συνθέσεις, εξαιρετικές ιδέες, καλή φωνή και μελωδίες που σου καρφώνονται στο μυαλό από τις πρώτες ακροάσεις. Δε λείπουν και οι guest συμμετοχές, καθώς στο “Die In Me” συμμετέχει ο Apollo Papathanasio (Spiritual Beggars, ex-Firewind) και στο “Winner” ο Mayo Petranin (Signum Regis), ενώ παραπονεμένοι δε θα μείνουν ούτε οι λάτρεις της μπαλάντας αφού υπάρχουν τα πολύ όμορφα “Queen From The Stars”, “Promises” και “Hero”.\nΕν κατακλείδι, το “Act Of Creation” είναι μια εξαιρετική πρόταση στο χώρο του μελωδικού metal. Κυκλοφορεί εκεί έξω μέσω της Pride & Joy Music από τις 23 Φεβρουαρίου και αξίζει μια ακρόαση, τουλάχιστον από όλες τις ευαίσθητες ψυχές.


Σήκωσε το πρώτο της χρονιάς η Άρσεναλ! (video) - Sports - Athens magazine\nΣήκωσε το πρώτο της χρονιάς η Άρσεναλ! (video)\n6 Αυγούστου 2017 20:22\nΗ πρώτη κούπα στην Αγγλία για τη νέα χρονιά κατέληξε στα χέρια της Άρσεναλ!\nΌπως και η τελευταία της περσινής σεζόν!\nΗ ομάδα του Βενγκέρ έβγαλε αντίδραση κόντρα στην πρωταθλήτρια Τσέλσι και κατάφερε στα πέναλτι (4-1) να σηκώσει το Community Shield, λίγους μήνες μετά την κατάκτηση του Κυπέλλου, ξανά απέναντι στη συμπολίτισσα.\nΔΕΙΤΕ ΕΠΙΣΗΣ: Αυτήν ακριβώς την ώρα θα απολαύσεις την μερική έκλειψη σελήνης το βράδυ της Δευτέρας!\nΟι κανονιέρηδες ήταν καλύτεροι στο πρώτο μέρος, είχαν δοκάρι με τον Λακαζέτ, αλλά το… πολυπόθητο γκολ δεν ήρθε ποτέ. Και με την έναρξη του δεύτερου μέρους, βρέθηκαν να χάνουν κιόλας. Πληρώνοντας την αμυντική τους αδράνεια και την ευφυΐα του Κέιχιλ να δει την κίνηση του Μόουζες, ο δεύτερος βγήκε στην πλάτη της άμυνας και με ψύχραιμο πλασέ έγραψε το 1-0 για τους «μπλε» του Λονδίνου.\nΗ Άρσεναλ δεν το έβαλε κάτω, πίεζε αρκετά την αντίπαλό της και τελικά οκτώ λεπτά πριν τη λήξη του αγώνα δικαιώθηκε. Την ώρα, λοιπόν, που ο Πέδρο είχε αποβληθεί στο 80’ για άκρως επικίνδυνο μαρκάρισμα από πίσω, ήρθε ο Κολάσινατς να συνδυάσει το επίσημο ντεμπούτο του με γκολ! Εκμεταλλευόμενος το ωραίο «γέμισμα» του Τσάκα, ο Βόσνιος αμυντικός πετάχτηκε και με εντυπωσιακή κεφαλιά ισοφάρισε σε 1-1, στέλνοντας τον τελικό στα πέναλτι.\nΕκεί εφαρμόστηκε για πρώτη φορά στο Νησί η νέα μέθοδος εκτέλεσης στη διαδικασία (ABBA, 1/2/2/2/2 κοκ), με τους Κουρτουά, Μοράτα να αστοχούν (back to back) για την Τσέλσι (μόνο ο Κέιχιλ ήταν εύστοχος) και τους Γουόλκοτ, Μονρεάλ, Τσάμπερλεϊν, Ζιρού να ευστοχούν για την Άρσεναλ, χαρίζοντάς της την κούπα.


Ο Κώστας Τζολάκης είναι ο νεότερος τερματοφύλακας, που χρησιμοποιεί ο Ολυμπιακός στην ιστορία στα Ευρωπαϊκά Κύπελλα.\nΣε ηλικία 18 ετών, 8 μηνών και 12 ημερών, παίρνει το ρεκόρ, που 53 χρόνια κρατούσε ο Νίκος Τζώρτζης (20 ετών, 8 μηνών και 14 ημερών στις 20.09.68 με τη Ρέικιαβικ για το Κύπελλο Κυπελλούχων).\nΕπίσης, όπως αναφέρει το soccerbase, είναι ο 400ος ποδοσφαιριστής που χρησιμοποιεί ο Ολυμπιακός στην ιστορία του στα ευρωπαϊκά Κύπελλα. Με τους Μάρκοβιτς και Μαλόνγκ που κάνουν επίσης ντεμπούτο, τη φανέλα στην Ευρώπη έχουν φορέσει 402 παίκτες.\n18 ετών, 8 μηνών και 12 ημερών. Ο Κώστας Τζολάκης είναι ο νεότερος τερματοφύλακας, που χρησιμοποιεί ο Ολυμπιακός στην ιστορία στα Ευρωπαϊκά Κύπελλα. Παίρνει το ρεκόρ, που 53 χρόνια κρατούσε ο Νίκος Τζώρτζης (20 ετών, 8 μηνών και 14 ημερών στις 20.09.68 με τη Ρέικιαβικ)#olympiakos pic.twitter.com/XqyETxovBf\n— soccerbase.gr (@SoccerbaseG) July 21, 2021\nΝίκη στα τρία σετ στην πρεμιέρα για τη Γραμματικοπούλου, καλή εμφάνιση από τη Σακελλαρίδη\nΣέντρα αύριο Πέμπτη (22/7) στο 2ο Τουρνουά Foot Tennis στη Νάουσα


Αγρίνιο: μεγάλη συμμετοχή στην ημερίδα για νέα ΚΑΠ και ΟΣΔΕ | AgrinioNews\nΑγρίνιο: μεγάλη συμμετοχή στην ημερίδα για νέα ΚΑΠ και ΟΣΔΕ\n26 Φεβρουαρίου 2015, 2:11 πμ\nΜεγάλη η συμμετοχή των παραγωγών στην ημερίδα της Ένωσης στο Παπαστράτειο για τα δικαιώματα. Ποιες νέες πρωτοβουλίες προανήγγειλε ο Θ. Κουτσουπιάς, τι είπαν οι Χρ. Σταρακά και Γ. Παπαναστασίου.\nΚάτι περισσότερο από εντυπωσιακή ήταν η συμμετοχή των παραγωγών στη σημερινή ημερίδα για τη νέα ΚΑΠ και το ΟΣΔΕ, που πραγματοποίησε η Ένωση Αγρινίου, σε συνεργασία με το Δήμο Αγρινίου και την Π.Ε. Αιτωλοακαρνανίας, στο Παπαστράτειο Μέγαρο, κάτι που δεν θα μπορούσε να μη σχολιαστεί απ’ τον πρόεδρο του Συνεταιρισμού κ. Θωμά Κουτσουπιά, ο οποίος και χαρακτήρισε ενθαρρυντικό και αισιόδοξο το γεγονός ότι ο αγροτικός κόσμος επιζητά την ενημέρωση, μη παραλείποντας να επισημάνει τη σχέση εμπιστοσύνης που υπάρχει πια ανάμεσα στην Οργάνωση και τους παραγωγούς της Αιτωλοακαρνανίας. Η πραγματικά εντυπωσιακότατη συμμετοχή παραγωγών κάθε ηλικίας, προκάλεσε τα θετικά σχόλια και της αντιπεριφεριάρχου Αιτωλοακαρνανίας κας Χριστίνας Σταρακά και του δημάρχου Αγρινίου κ. Γιώργου Παπαναστασίου, οι οποίοι και συνεχάρησαν την Ένωση για την άρτια διοργάνωση και την προσπάθεια που καταβάλει στον τομέα της υπεύθυνης ενημέρωσης των αγροτών.\nΓια την περεταίρω διευκόλυνση των παραγωγών, η Ένωση Αγρινίου έχει ήδη συγκροτήσει συνεργεία, που τις αμέσως επόμενες μέρες θα μεταβούν σε όλα τα χωριά, συμπληρώνοντας επί τόπου τα απαραίτητα έγραφα, ώστε να προχωρήσει η διαδικασία. Όπως με έμφαση τόνισε ο κ. Κουτσουπιάς, στην Αιτωλοακαρνανία η Ένωση επωμίζεται τη συμπλήρωση 20.000 αιτήσεων, συν άλλες 80.000 αιτήσεις σε διάφορες περιοχές της χώρας, απ’ την Κρήτη μέχρι τη Μακεδονία, γεγονός που καταδεικνύει και την αξιοπιστία του Συνεταιρισμού. Ο τεράστιος αυτός όγκος, όμως, δεν επιτρέπει παρεκκλίσεις απ’ τα χρονοδιαγράμματα, καθώς θα είναι αδύνατο να ολοκληρωθεί το έργο, αν όλοι απευθυνθούν στην Ένωση την τελευταία εβδομάδα. Κάλεσε έτσι τους παραγωγούς να ακολουθούν τις οδηγίες και να διευκολύνουν την όλη διαδικασία, προς όφελός τους.\nΠροηγούμενο: Κατοχή: έγκλημα ή δυστύχημα;\nΕπόμενο: Ένα βίντεο επαναφέρει στο προσκήνιο την αιματηρή συμπλοκή του Αγρινίου\n8 Μαρτίου 2021, 2:39 μμ


Γουέστ Μπρομ - Σέφιλντ Γιουνάιτεντ • Προγνωστικά-Ανάλυση Αγώνα • Bet-planet.gr\nΓουεστ Μπρομ - Σέφιλντ Γιουνάιτεντ\nΧωρίς νίκη παραμένει την φετινή αγωνιστική περίοδο η Γουέστ Μπρομ που αυτή την φορά παρουσίασε βελτιωμένη εικόνα χωρίς ωστόσο να καταφέρει να αποφύγει την ήττα, με 1-0 στην έδρα της Μάντσεστερ Γιουνάιτεντ. Ήταν απειλητική κυρίως στο πρώτο μέρος όμως υπέπεσε σε ένα ανόητο πέναλτι στο οποίο αν και αρχικά ο Τζόνστοουν απέκρουσε, δόθηκε επανάληψη με τον Μπρούνο Φερνάντες να σκοράρει. Πλέον η ομάδα του Μπίλιτς βρίσκεται στην 19η θέση του βαθμολογικού πίνακα με ρεκόρ 6-18 και 3 βαθμούς.\nΒρέθηκαν θετικοί στον Covid-19 την προηγούμενη εβδομάδα οι σημαντικοί Γκιμπς (αμυντικός) και Λίβερμορ (μέσος) που όμως χθες γύρισαν αρνητικά τεστ και δίνονται αμφίβολοι, σταθερά εκτός ο σημαντικό Φιλντ (μέσος).\nΆκρως απογοητευτική η φετινή πορεία της Σέφιλντ Γιουνάιτεντ καθώς αυτή την φορά ηττήθηκε και πάλι, εντός έδρας από την Γουέστ Χαμ με 1-0. Ανοιχτό παιχνίδι από τις δύο ομάδες, θα μπορούσαμε σίγουρα να δούμε παραπάνω γκολ στην αναμέτρηση όμως το τελικό σκορ διαμόρφωσε με εξαιρετικό σουτ ο Αλέ στο 56ο λεπτό. Σε «κρίση» βρίσκεται η ομάδα του Γουάιλντερ καθώς παραμένει σταθερά στην τελευταία θέση του βαθμολογικού πίνακα με ρεκόρ 4-15 και μόλις έναν βαθμό σε εννιά αγωνιστικές.\nΕπιστρέφει μετά τον τραυματισμό του ο σημαντικός Μουσέτ (επιθετικός), αμφίβολοι οι σημαντικοί Ο' Κόνελ (μέσος) και Στέφενς (αμυντικός), δεν αναμένεται να πάρει χρόνο συμμετοχής ο ανέτοιμος Αμπαντού (μέσος).\nΠολύ σημαντική αναμέτρηση για δύο ομάδες που βρίσκονται στις δύο τελευταίες θέσεις του βαθμολογικού πίνακα. Παρουσίασε βελτιωμένη εικόνα ωστόσο δεν μπόρεσε να κερδίσει κάτι η Γουέστ Μπρομ, ακόμα «παλεύει» να συμμαζέψει το χάλι της άμυνας ο Γουάιλντερ με την επίθεση επίσης να έχει πετύχει μόλις τέσσερα γκολ μέχρι στιγμής. Οι γηπεδούχοι έχουν την ποιότητα για να τρέξουν στους ελεύθερους χώρους που αφήνουν οι φιλοξενούμενοι, επιλογή θα αποτελέσει ο άσος σε απόδοση 2.60.


ΑΡΙΣΤΕΡΗ ΠΑΡΕΜΒΑΣΗ στα Γιάννενα και στην Ήπειρο: Μετά τις εκλογές, η χειρότερη «καταιγίδα»!\nΜετά τις εκλογές, η χειρότερη «καταιγίδα»!\nΗ συγκυβέρνηση ΝΔ-ΠΑΣΟΚ περίμενε να περάσουν οι εκλογές έχοντας ήδη το σχέδιο της επόμενης μέρας.\nΞύλο στις καθαρίστριες που περιμένουν να εφαρμοστεί η απόφαση δικαστηρίων υπέρ τους, αλλά ο Στουρνάρας δεν το επιτρέπει.\nΝέα μέτρα, τα οποία θα οξυνθούν ακόμα περισσότερο με τις προτάσεις των «κοινωνικών συμμάχων» της κυβέρνησης, δηλαδή των επιχειρηματικών συμφερόντων και του κεφαλαίου. Ήδη, ζητάνε επιπλέον μείωση επικουρικών συντάξεων.\nΙδιωτικοποιήσεις παντού. Στα Γιάννενα, βγάζουν στο σφυρί μέσω του ΤΑΙΠΕΔ το μέτωπο της λίμνης με παραχωρήσεις «φιλέτων». Μετά τα Λιθαρίτσια και την Πεδινή, η κυβέρνηση εφαρμόζει πιστά την οικονομική πολιτική του Πινοτσέτ και στα Γιάννενα.\nΚαι οι τοπικοί άρχοντες τι λένε; Μισόλογα από τη δημοτική αρχή και την αντιπολίτευση, δικαιολογίες και προφάσεις για να μην έρθουν σε σύγκρουση με τα κόμματα που τους στηρίζουν, ΝΔ και ΠΑΣΟΚ. Όσο για την Περιφέρεια, η παράταξη Καχριμάνη είναι σαφής, τώρα που κέρδισε τις εκλογές. Όλα στους ιδιώτες, όλα εναντίον των εργαζόμενων.\nΔεν θα πάρουν ούτε χώμα, ούτε νερό. Ούτε μια πιθαμή από αυτή τη γη δεν θα τους πουληθεί!\nΈχουμε επίγνωση ότι αυτό δεν θα το καταφέρουμε με συνθήματα τύπου «ψηφίζουμε και φεύγουν» στα οποία ολισθαίνει ο ΣΥΡΙΖΑ (και φυσικά, κανείς δεν φεύγει). Η αποτροπή των ιδιωτικοποιήσεων και του ξεπουλήματος της γης και του νερού, θα γίνει με μαζικούς αγώνες, οργανωμένους από τα κάτω, από τους ανθρώπους της δουλειάς. Μαζί με τους εργαζόμενους στα εργοστάσια της Spider που απεργούν και πρέπει να τους συμπαρασταθούμε ενεργά, μαζί με τις καθαρίστριες του υπουργείου Οικονομικών.\nΕτικέτες ΑΡΠΙΑΑ, ΔΗΜΟΣΙΑ ΑΓΑΘΑ, ΕΛΕΥΘΕΡΟΙ- ΔΗΜΟΣΙΟΙ ΧΩΡΟΙ, ΤΑΙΠΕΔ\nΑπόφαση Γενικής συνέλευσης παρατάξεων\nΔεν είναι λαϊκισμός είναι κοροϊδία


Τσιμεντένιο σετ γραφείου - SuperEverything\nΤο 22 Design Studio, είναι ένα εργαστήρι με βάση το Ταϊπέι στην Ταϊβάν, και ειδικεύεται σε δημιουργίες που έχουν ως βασικό συστατικό το τσιμέντο (μπετό) και το σίδηρο. Τα έργα του διακρίνονται πάντα για την απλότητα και το μοντέρνο τους design.\nΚάποια από αυτά τα έργα ανήκουν στη σειρά γραφείου που δημιούργησαν. Η σειρά περιλαμβάνει μια μολυβοθήκη, μία θήκη καρτών και μια βάση για σελοτέιπ. Όλα έχουν δημιουργηθεί με την βοήθεια καλουπιών και διατίθενται στο φυσικό χρώμα του τσιμέντου αλλά και σε μερικές άλλες αποχρώσεις.\nΗ τιμή τους είναι λίγο τσουχτερή (αν σκεφτεί κάποιος ότι είναι τσιμεντένια και το κόστος κατασκευής πρέπει να είναι σχετικά μικρό) με το κάθε κομμάτι να κοστίζει 65 Αμερικάνικα Δολάρια (περίπου 59 Ευρώ με την σημερινή ισοτιμία). Αν κάποιος επιθυμεί να αγοράσει κάποιο, μπορεί να το κάνει μέσω της επίσημης σελίδας τους πατώντας εδώ.\nΠροηγούμενο άρθροΜεταλλικά έπιπλα με την τεχνική του μπαλώματος\nΕπόμενο άρθροΜια ξύστρα που θα σας κάνει να μην πετάτε ποτέ τα μολύβια σας


Ενημερωτική εκδήλωση αύριο στο Πνευμ. Κέντρο Ιωαννίνων - Πρωινός Λόγος - Η καθημερινή εφημερίδα της Ηπείρου\nΕνημερωτική εκδήλωση αύριο στο Πνευμ. Κέντρο Ιωαννίνων\non 19 Οκτωβρίου 2021 .\n• Προσφορά ύψιστης σημασίας προς τον συνάνθρωπο αποτελεί η δωρεά οργάνων, η οποία δυστυχώς τόσο στην Ήπειρο όσο και πανελλαδικά παραμένει σπάνια πρακτική, με ελάχιστους πολίτες να γίνονται δωρητές. Οι ανάγκες όμως είναι μεγάλες, καθώς σήμερα 1.300 ασθενείς είναι σε λίστα αναμονής για μεταμόσχευση, ενώ χιλιάδες νεφροπαθείς υποβάλλονται σε αιμοκάθαρση και περιμένουν χρόνια να βρουν μόσχευμα.\nΠροκειμένου να ενημερωθούν οι πολίτες και να ευαισθητοποιηθεί η τοπική κοινωνία ο Δήμος Ιωαννιτών διοργανώνει ειδική εκδήλωση, η οποία θα λάβει χώρα αύριο, Τετάρτη, ώρα 8 μ.μ., στο Πνευματικό Κέντρο.\nΣε συνέντευξη τύπου που δόθηκε χθες με αφορμή την εκδήλωση στάλθηκε ένα ξεκάθαρο μήνυμα για τη σημασία της δωρεάς οργάνων, την οποία ο Δήμαρχος Μωυσής Ελισάφ χαρακτήρισε ως προσφορά ύψιστης σημασίας. «Ο Δήμος ολοκληρώνει την εκστρατεία ενημέρωσης με την εκδήλωση της Τετάρτης που εντάσσεται στον εορτασμό των 200 χρόνων από την Ελληνική Επανάσταση. Πρόκειται για μία εκδήλωση που στοχεύει στο μέλλον, στην προοπτική για την επόμενη μέρα», υπογράμμισε ο κ. Ελισάφ.\nΥστερεί η Ελλάδα\nΑπό την πλευρά της η αναπλ. καθηγήτρια Νεφρολογίας Ευαγγελία Ντουνούση τόνισε ότι η Ελλάδα υστερεί σημαντικά στη δωρεά οργάνων. Σύμφωνα με τα στοιχεία που έδωσε, στην Ελλάδα 1.300 ασθενείς βρίσκονται σε λίστα αναμονής για μεταμόσχευση, 14.000 νεφροπαθείς υποβάλλονται σε αιμοκάθαρση ενώ ο μέσος χρόνος αναμονής για μεταμόσχευση νεφρού ανέρχεται στα οκτώμισι έτη.\nΌπως ανέφερε χαρακτηριστικά, «η ιδέα της δωρεάς οργάνων και ιστών αποτελεί την ύψιστη μορφή εθελοντικής προσφοράς και αλτρουισμού καθώς και τη βασική προϋπόθεση για την πραγματοποίηση του ιατρικού θαύματος της μεταμόσχευσης. Σήμερα η μεταμόσχευση αποτελεί τη μόνη θεραπευτική λύση για την τελικού σταδίου ανεπάρκεια καρδιάς, ήπατος και πνεύμονα και την ιδανική θεραπεία για την ανεπάρκεια νεφρών. Από έναν δότη μπορούν να σωθούν έως και οκτώ άνθρωποι που χρειάζονται ένα μόσχευμα για να ζήσουν και να βελτιωθεί η ποιότητα της ζωής τους».\nΑποκαλυπτικά ήταν τα στοιχεία που κατέθεσε και η επίκουρη καθηγήτρια Αιματολογίας Ελευθερία Χατζημιχαήλ. Όπως είπε, κάθε λεπτό κάποιος συνάνθρωπός μας διαγιγνώσκεται με καρκίνο του αίματος. Η οξεία λευχαιμία είναι ο πιο συνηθισμένος καρκίνος στην παιδική ηλικία. Για πολλούς από τους ασθενείς η μόνη ελπίδα είναι η αλλογενής μεταμόσχευση μυελού των οστών. Τρεις στους δέκα βρίσκουν συμβατό δότη στο οικογενειακό περιβάλλον. Η ζωή των υπόλοιπων επτά εξαρτάται από εθελοντές δότες.\nΣε τοπικό επίπεδο, κάθε χρόνο, 20 ασθενείς με αιματολογικά νοσήματα παραπέμπονται από την Αιματολογική Κλινική του Πανεπιστημιακού Νοσοκομείου Ιωαννίνων για αλλογενή μεταμόσχευση.\n«Η Ελλάδα χρειάζεται σήμερα 300.000 δότες έτσι ώστε κάθε ασθενής που χρειάζεται μεταμόσχευση να βρίσκει μόσχευμα στη χώρα μας. Με την δράση του Δήμου ευελπιστούμε να ευαισθητοποιήσουμε τους κατοίκους της πόλης και να γίνουν δότες μυελού των οστών για να χαρίσουν ζωή στο συνάνθρωπό μας. Ο δότης δωρίζει ελάχιστα κύτταρα. Είναι μία διαδικασία ανώδυνη και ακίνδυνη» τόνισε η κ. Χατζημιχαήλ.\nΤο πρόγραμμα της αυριανής εκδήλωσης, που τελεί υπό την αιγίδα του Εθνικού Οργανισμού Μεταμοσχεύσεων και διοργανώνεται με τη συμμετοχή της 6ης Υγειονομικής Περιφέρειας, παρουσίασε ο συνεργάτης του Δημάρχου Χρήστος Παπαδόπουλος.\nΗ βραδιά θα ξεκινήσει με χαιρετισμούς από τον Μητροπολίτη Ιωαννίνων Μάξιμο, τον Περιφερειάρχη Ηπείρου Αλέκο Καχριμάνη, τον Δήμαρχο Ιωαννίνων Μωυσή Ελισάφ, τον Διοικητή της 6ης ΥΠΕ Γιάννη Καρβέλη, την Πρόεδρο του Τμήματος Ιατρικής Ιωαννίνων Άννα Μπατιστάτου, τον Πρόεδρο του Εθνικού Οργανισμού Μεταμοσχεύσεων Γιάννη Παπαθεοδωρίδη και τον Διευθυντή της Μονάδας Μεταμόσχευσης Μυελού των Οστών Π.Γ.Ν.Π. Αλέξανδρο Σπυριδωνίδη.\nΘα ακολουθήσουν ομιλίες από τον εφημέριο του Ναού Αγίου Ιωάννου Χρυσοστόμου Πρεβέζης Αρχιμανδρίτη Θεοδόσιο Μαρτζούχο, τον καθηγητή Παθολογίας - Νεφρολογίας ΕΚΠΑ και Πρόεδρο του Ωνασείου Καρδιοχειρουργικού Κέντρου Ιωάννη Μπολέτη, τον Επιστημονικό Διευθυντή της Τράπεζας Εθελοντών Δοτών Μυελού των Οστών του Συλλόγου «Όραμα Ελπίδας» Στέλιο Γραφάκο, τον Διευθυντή Χειρουργικής Κλινικής και Μονάδας Μεταμοσχεύσεων Π.Γ.Ν.Ι. Μιχάλη Μήτση, και τον Διευθυντή ΕΣΥ του Π.Γ.Ν.Ι. Γιώργο Αποστόλου.


| Σταμάτα να παίρνεις τις συμπεριφορές των Άλλων προσωπικά… ! – Αρχάγγελος Γαβριήλ\nPosted on Δευτέρα 15/05/2017 by Αγγέλων Φως\nΒρες την Αλήθεια σου και άρχισε να Παρατηρείς τους άλλους…\nΠώς σου φέρονται; Βγάζουν κακία; Αρνητικότητα; Θυμό; Πώς νιώθεις Εσύ σχετικά με αυτό; Νιώθεις πως σε επηρεάζει αυτή τους η στάση; Εάν ναι, τότε βρες τους Θησαυρούς σου. Αποκωδικοποίησε όλη αυτή την κατάσταση βρίσκοντας τα θετικά, Συγχώρεσε και ξεκίνα να κάνεις βήματα προς την κατεύθυνση που επιθυμείς, Ελεύθερος πια.\nΕάν η στάση τους σε αφήνει ανεπηρέαστο, τότε γνωρίζεις ξεκάθαρα, πως τους καθρεφτίζεις κάτι το οποίο εκείνοι χρειάζεται να δουλέψουν με τον Εαυτό τους, εφόσον το επιθυμούν.\nΕίναι πολύ σημαντικό να θυμάσαι πως τα πάντα είναι ουδέτερα. Δεν υπάρχουν “σωστά” και “λάθη”, “καλά” και “κακά”, “άδικα” και “δίκαια”. Όλα είναι σχετικά με τον άνθρωπο που τα βιώνει. Κάτι που εσύ θεωρείς “σωστό” για κάποιον άλλον μπορεί να είναι “λάθος”. Για αυτό εξάλλου ο κόσμος που ζούμε, ονομάζεται κόσμος του σχετικού, γιατί τα πάντα είναι σχετικά… Εσύ είσαι αυτός που θα δώσεις την χροιά που επιθυμείς σε όλα αυτά που ζεις… Πάντα να θυμάσαι πως από το μυαλό ξεκινάνε όλες οι αρνητικές σκέψεις και αυτό είναι που μας οδηγεί σε μονοπάτια γεμάτα με θυμό και φόβο. Σταμάτα να επιτρέπεις στο μυαλό σου να καθορίζει το Ποιος Είσαι, να καθορίζει τον τρόπο που συμπεριφέρεσαι στους Άλλους ή που επιτρέπεις στους Άλλους να σε επηρεάζουν και συσπείρωσε την Δύναμή σου στην καρδιά σου και ξεκίνα να φέρεσαι μέσω της Αγάπης που Είσαι. Με αυτό τον τρόπο βοηθάς Εσένα να παραμείνεις κυρίαρχος του Εαυτού σου, αλλά γίνεσαι παράλληλα και ο φάρος δείχνοντας τον τρόπο της Αγάπης και στους Άλλους ανθρώπους…!\nΣτη συναναστροφή σου με τους Άλλους, μείνε Παρατηρητής… Ακόμα και αν κάτι στη συμπεριφορά τους σε ενοχλήσει ή εκδηλώσεις την δυσαρέσκειά σου, μην τα βάλεις με τον εαυτό σου και μην τον κρίνεις. Με Απαλότητα και Στοργή, στρέψε το βλέμμα προς τα μέσα και βρες τους Θησαυρούς σου μέσα από όλη αυτή την κατάσταση. Όταν συμβαίνει κάτι που σε επηρεάζει, ρώτα τον Εαυτό σου… Γιατί το χρειάζομαι αυτό; Σε τι με εξυπηρετεί; Τι μπορώ εγώ να εν – θυμηθώ μέσα από αυτό; Καθώς θα κάνεις αυτές τις ερωτήσεις και θα έχεις κλειστά τα μάτια σου, η Αλήθεια σου θα εμφανιστεί και θα συνειδητοποιήσεις πως στην πραγματικότητα όλη αυτή η κατάσταση περισσότερο σε ωφελεί, παρά σε βλάπτει! Θα λειτουργείς πια σαν ο τέλειος Δημιουργός, γνωρίζοντας πως πίσω από κάθε τι αρνητικό υπάρχουν Ευλογίες που σε οδηγούν στην εξέλιξη!\nΤη στιγμή που θα το κάνεις αυτό, θα έχεις ήδη αρχίσει να βιώνεις εσωτερική Γαλήνη, Ηρεμία, Ισορροπία και συναισθήματα Συμπόνιας, Κατανόησης, Συγχώρεσης θα έχουν αρχίσει να εξαπλώνονται σε κάθε σου κύτταρο! Και εσύ απελευθερωμένος πια από τις κατώτερες αντιδράσεις του εγώ σου, θα οδηγείς τον Εαυτό σου σε αλλαγές και στη Δημιουργία μίας Ζωής ιδανικής που θα έχει θεμέλια γερά και υγιή…\nΗ εσωτερική Ειρήνη, ξεκινά τη στιγμή που παραμένεις ουδέτερος στις συμπεριφορές των Άλλων και δεν επιτρέπεις σε κανέναν να καθορίσει και να επηρεάσει το Ποιος Είσαι, το πώς νιώθεις και το πώς συμπεριφέρεσαι!\nΣημασία δεν έχουν τα εξωτερικά γεγονότα, σημασία δεν έχει το τι ζεις, αλλά το πώς εσύ αποφασίζεις να δράσεις…!\nΑρμονία αρχάγγελος γαβριήλ γαλήνη γεγονότα δράση Εσωτερική ειρήνη\n« “Κλείσε το παρελθόν και ξεκίνα να κάνεις το πρώτο βήμα για τη νέα σου Ζωή”. – Αρχάγγελοι Καμουήλ, Ραφαήλ, Μέτατρον\nΑρνητικά Συναισθήματα… – Αρχάγγελος Μιχαήλ »


Κατσιβέλης: «Επαληθεύτηκαν οι φόβοι μας.11 τα κρούσματα και χρειάζεται προσοχή» - InKefalonia\nΤελευταία ενημέρωση: Τετάρτη, 24 Φεβρουαρίου 2021 10:22\nΟ Δήμαρχος Ληξουρίου Γιώργος Κατσιβέλης φιλοξενήθηκε στην εκπομπή «Στα Υπόγεια είναι η Θέα» και μίλησε για την επιδημιολογική κατάσταση του δήμου, όπου φαίνεται και μετά από τις αναλύσεις στα λύματα να έχει ανεβασμένο ιικό φορτίο.\n«Επαληθεύονται οι φόβοι μας. Έχουμε φτάσει τα 11 κρούσματα» ανέφερε ο δήμαρχος και ενημέρωσε ότι από τα κρούσματα 2 είναι παιδιά και οι υπόλοιποι ενήλικες και όλοι από την περιοχή του Ληξουρίου. Επισήμανε ότι από την στιγμή που εντοπίστηκαν ξεκίνησε άμεσα η ιχνηλάτηση. «Είμαστε σε επαφή με τις αρχές και με το νοσοκομείο, με τις οικογένειες των κρουσμάτων και εξετάζουμε τις επαφές τους, για να γνωρίζει ο κόσμος» ανέφερε χαρακτηριστικά.\n«Αύριο και μεθαύριο θα πραγματοποιηθούν τα drive through test μπροστά από το άγαλμα του Λασκαράτου. Ήταν προγραμματισμένα για το τέλος της εβδομάδας αλλά το επισπεύσαμε μετά τα κρούσματα» τόνισε και σημείωσε ότι θα μπορούν να γίνουν μέχρι 160 τεστ την μέρα.\nΟ κος Κατσιβέλης θέλησε να ξεκαθαρίσει τι συμβαίνει με τα τεστ που πραγματοποιούνται στο Νοσοκομείο και με αυτά που γίνονται σε ιδιωτικά εργαστήρια. Όπως ανέφερε: «Υπήρχε ένα πρόβλημα στην αρχή σχετικά με το τι ανακοινώνεται και τι όχι, αλλά τώρα δεν υπάρχει. Αν σε ένα διαγνωστικό εργαστήριο βρεθεί κρούσμα ενημερωνόμαστε αμέσως. Ο ΕΟΔΥ όμως μας στέλνει ενημέρωση κάθε Δευτέρα».\nΟ κος Κατσιβέλης υπογράμμισε ότι πρέπει να υπάρχει ιδιαίτερη προσοχή και τα επιβεβαιωμένα κρούσματα να είναι σπίτι τους. «Ήδη έχουμε πάρει τα μέτρα μας, βοηθάμε και στην ιχνηλάτηση γιατί ξέρουμε τον κόσμο. Πρέπει να τηρούνται οι περιορισμοί και η αστυνομία κάνει τις απαιτούμενες ενέργειες» κατέληξε.\nKefalonia Radio · ΓΙΩΡΓΟΣ ΚΑΤΣΙΒΕΛΗΣ (23 - 2-2021)


Χάπια: Εφαρμογή, Ποικιλίες, Κίνδυνοι Και Παρενέργειες 💊 Επιστημονική-Πρακτική Medical Journal - 2020\nΤο χάπι είναι ένα από τα πιο συνταγογραφούμενα φάρμακα παγκοσμίως. Διαβάστε περισσότερα για το ορμονικό αντισυλληπτικό!\nΤο χάπι - μια ιστορία επιτυχίας\nΤο χάπι - ένα κοκτέιλ ορμονών\nΠαρασκευάσματα συνδυασμού και μονο-παρασκευάσματα\nΠώς το χάπι εμποδίζει την εγκυμοσύνη\nΑνεπιθύμητες παρενέργειες του χαπιού\nΟι επιθυμητές παρενέργειες του χαπιού\nΤο χάπι: τύποι και σχήμα πρόσληψης\nΚλασικά παρασκευάσματα συνδυασμού\nΤο μακροχρόνιο χάπι\nΤο "φυσικό" χάπι\nΠοιο χάπι πρέπει να πάρετε;\nΕκπαίδευση για τους κινδύνους και τις παρενέργειες\nΑλλάξτε το χάπι\nΞεκινήστε με το χάπι\nΤο χάπι: κόστος\nΓια πάνω από 50 χρόνια ανήκει η χάπι με τα κλασικά της αντισύλληψης. Δεν υπάρχει αμφιβολία ότι προστατεύει αξιόπιστα από την εγκυμοσύνη και είναι εύκολο στη χρήση. Εν τω μεταξύ, το φάσμα των μορφών του αντισυλληπτικού από το στόμα είναι τεράστιο, κυμαίνεται από το κλασικό χάπι συνδυασμού στο μικρο και το χάπι μίνι έως το "φυσικό" χάπι ή το μακροχρόνιο χάπι. Διαβάστε εδώ όλα όσα πρέπει να γνωρίζετε για το χάπι.\nΤο καλοκαίρι του 1960, το πρώτο αντισυλληπτικό χάπι ελέγχου γεννήσεων εγκρίθηκε στις ΗΠΑ. Σημαντική συμμετοχή στην ανάπτυξή τους ήταν οι δύο Αμερικανοί-Αμερικανοί Margaret Sanger και Katharine McCormick, οι οποίοι υποστήριζαν σθεναρά τα δικαιώματα των γυναικών. Μια από τις ιδέες της ήταν να αναπτύξει ένα αντισυλληπτικό χάπι έτσι ώστε κάθε γυναίκα να μπορεί να ελέγχει το σώμα της και πιθανές εγκυμοσύνες. Ως επιστημονικοί ερευνητές, κέρδισαν τους Αμερικανούς Dr. Ing. Ο Γρηγόρης Πίνκκος και ο Δρ. John Rock, του οποίου το επιτυχημένο έργο το στήριξε οικονομικά, μεταξύ άλλων.\nΣτην αμερικανική αγορά, η ιστορία επιτυχίας του χάπι ήταν ασταμάτητη και συνέχισε σε διεθνή κλίμακα. Σήμερα καταναλώνεται από περίπου 100 εκατομμύρια γυναίκες σε όλο τον κόσμο, μερικές φορές εδώ και πολλά χρόνια. Το χάπι είναι ένα από τα πιο συνταγογραφούμενα φάρμακα παγκοσμίως.\nΕν τω μεταξύ, είναι διαθέσιμα αμέτρητα διαφορετικά παρασκευάσματα, τα οποία διαφέρουν στη χημική τους σύνθεση και δοσολογία. Αυτό επιτρέπει στους ιατρούς να συνταγογραφούν το καλύτερο ανεκτό φάρμακο σε κάθε γυναίκα, ανάλογα με την ηλικία, τους μεμονωμένους παράγοντες κινδύνου και τις προϋπάρχουσες συνθήκες.\nΤο χάπι κατά του μωρού είναι μία από τις ορμονικές μεθόδους αντισύλληψης για τις γυναίκες. Σε σύγκριση με άλλα παρασκευάσματα ορμονών όπως ο κολπικός δακτύλιος ή το εμφύτευμα ορμόνης, χορηγείται από το στόμα (από του στόματος). Οι ορμόνες φύλου (οιστρογόνο και προγεστερόνη) διαταράσσουν τον φυσικό έμμηνο κύκλο και έτσι εμποδίζουν την εγκυμοσύνη. Μετά τη διακοπή του αντισυλληπτικού, ο φυσικός κύκλος ξαναρχίζει, έτσι ώστε μια γυναίκα να μπορεί να μείνει έγκυος.\nΤο χάπι περιέχει ένα συνθετικά παραγόμενο οιστρογόνο και προγεστερόνη. Υπάρχουν επί του παρόντος δύο χημικά οιστρογόνα που χρησιμοποιούνται εδώ: αιθινυλ οιστραδιόλη και βαλερική οιστραδιόλη. Για το ρόλο του γεσταγόνου, τώρα διατίθενται ποικίλες χημικές ενώσεις, οι οποίες μιμούνται τη δράση της φυσικής ωχρινοτρόπου ορμόνης προγεστερόνης.\nΕκτός από αυτά τα συνδυαστικά παρασκευάσματα (με οιστρογόνα και προγεστερόνη), υπάρχει μια δεύτερη ομάδα χαπιών, τα αποκαλούμενα μονο-παρασκευάσματα. Περιέχουν μόνο προγεστερόνη.\nΤόσο τα συνδυασμένα παρασκευάσματα όσο και τα φάρμακα μιας χρήσης επηρεάζουν την ισορροπία των γυναικείων ορμονών και εμποδίζουν την εγκυμοσύνη με διάφορους τρόπους:\nΤο Eireifung και επομένως η ωορρηξία καταστέλλονται (εξαίρεση: τα περισσότερα μίνι χάπια).\nΗ επένδυση της μήτρας δεν συσσωρεύεται, καθιστώντας αδύνατη την εμφύτευση ενός ακόμα ώριμου και γονιμοποιημένου αυγού.\nΟι σάλπιγγες χάνουν την κινητικότητα και δεν μπορούν να μεταφέρουν πιθανά γονιμοποιημένα αυγά στη μήτρα.\nΟι εκκρίσεις του τραχήλου της μήτρας (αυχενική βλέννα) γίνονται παχύτερες, γεγονός που εμποδίζει το σπέρμα να φτάσει στο ωάριο και να το γονιμοποιήσει.\nΔεν υπάρχει καμία επίδραση χωρίς παρενέργειες - αυτή η αρχή ισχύει για όλα τα φάρμακα, συμπεριλαμβανομένου του χαπιού. Διαβάστε περισσότερα στο άρθρο Παρενέργειες του χαπιού.\nΟρισμένες παρενέργειες του στοματικού αντισυλληπτικού είναι επιθυμητές και χρησιμοποιούνται θεραπευτικά, όπως για την αντιμετώπιση της ακμής. Διαβάστε περισσότερα σχετικά με αυτό στο ταχυδρομείο χάπι για τα σπυράκια.\nΣτην αγορά είναι το κλασικό χάπι συνδυασμού, το μικροπηκτικό, το μπιλιάρδο και το λεγόμενο "φυσικό" χάπι, το οποίο όμως δεν ανταποκρίνεται στο όνομά του, επειδή περιέχει επίσης συνθετικά παραγόμενες χημικές ενώσεις.\nΤα παρασκευάσματα κλασικού συνδυασμού περιέχουν την συνθετική οιστρογόνο αιθινυλ οιστραδιόλη και ένα προγεστογόνο σε μια ευρεία ποικιλία συνθέσεων και δόσεων. Λαμβάνονται συνήθως για 21 ημέρες, ακολουθούμενες από ένα διάστημα επτά ημερών χωρίς ορμόνες, με αποτέλεσμα την εμμηνόρροια αιμορραγία (αιμορραγία απόσυρσης από ορμόνες). Ο δείκτης Pearl, ο οποίος περιγράφει την έννοια της αντισυλληπτικής προστασίας, είναι μεταξύ 0,1 και 0,9 όταν λαμβάνεται σωστά. Με άλλα λόγια, εάν 100 γυναίκες χρησιμοποιούν αυτό το αντισυλληπτικό για ένα χρόνο, από στατιστικής απόψεως, μόνο 0,1 έως 0,9 από αυτές γίνονται έγκυες. Το χάπι είναι πολύ ασφαλές όσον αφορά την αντισυλληπτική προστασία.\nΤο χάπι συνδυασμού διατίθεται ως:\nΠαρασκευή μονοφασίας: Κάθε δισκίο μιας συσκευασίας περιέχει και τις δύο ορμόνες στην ίδια δοσολογία.\nΔύο φάσεις παρασκευής: Τα πρώτα δισκία μιας συσκευασίας περιέχουν μόνο οιστρογόνο, το υπόλοιπο οιστρογόνο και προγεσταγόνο.\nΠαρασκευή δύο σταδίων: Διπλή ταξινόμηση της δόσης ορμόνης σε μία συσκευασία\nΠαρασκευή τριών σταδίων: τριπλή ταξινόμηση της δόσης ορμόνης σε μία συσκευασία\nΠροετοιμασία τεσσάρων σταδίων: τετραπλάσια βαθμολόγηση της δόσης ορμόνης σε μία συσκευασία\nΑνάλογα με τον τύπο του περιεχομένου γεσταγόνο, ονομάζεται χάπι:\n1η γενεά: προγεσταγόνο νορεθιστερόνη\n2η γενεά: Λεβονορεγεστρόλη ή Νορβεστρέλη\n3η γενιά: Gestoden, Norgestimat ή Desogestrel\n4η γενιά: οξική κυπροτερόνη, οξική χλωροδινινόνη, διενογεστ ή δροσπιρενόνη\nΑνήκει στα κλασικά παρασκευάσματα συνδυασμού, αλλά περιέχει μέγιστο 50 μικρογραμμάρια οιστρογόνου (με τη μορφή αιθινυλοιστραδιόλης). Ο δείκτης μαργαριταριών σας είναι 0,1 έως 0,9 αν ληφθεί σωστά. Διαβάστε περισσότερα για αυτό στο άρθρο Mikropille.\nΠρόκειται για ένα καθαρό παρασκεύασμα γεσταγόνου χωρίς οιστρογόνα. Ο δείκτης Pearl είναι σωστή κατάποση μεταξύ 0,5 και 3. Το ειδικό αυτού του παρασκευάσματος: Παίρνετε ωορρηξία παρά το χάπι (εξαίρεση: μίνι-χάπι με desogestrel). το προληπτικό αποτέλεσμα επιτυγχάνεται με τρεις άλλους τρόπους. Διαβάστε περισσότερα για αυτό στο άρθρο Minipille.\nΠρόκειται για μια συνδυασμένη προετοιμασία που λαμβάνεται σταθερά εδώ και πολλούς μήνες. Ο δείκτης Pearl Index είναι μέγιστος 2.78. Διαβάστε περισσότερα σχετικά με τη μακροχρόνια χρήση στο ταχυδρομείο χάπι με συνέπεια.\nΗ προσθήκη του "φυσικού" δεν είναι στην πραγματικότητα σωστή, διότι αυτό το παρασκεύασμα περιέχει συνθετικά παραγόμενες χημικές ενώσεις: Όπως η προγεστερόνη είτε Nomogestrolacetat (Nomac) είτε dienogest προστίθεται. Ως οιστρογόνο χρησιμοποιείται το Estradiolvalerat και όχι όπως και σε άλλα παρασκευάσματα Αιθινυλοιστραδιόλη. Η βαλερική οιστραδιόλη, σε αντίθεση με την αιθινυλοιστραδιόλη, μετατρέπεται στην φυσική οιστραδιόλη του οιστρογόνου στο σώμα. Οι παρενέργειες (για παράδειγμα, στο καρδιαγγειακό σύστημα) πρέπει να είναι χαμηλότερες. Εντούτοις, καθώς το "φυσικό" χάπι έχει παραμείνει στην αγορά εδώ και λίγα μόνο χρόνια, υπάρχουν ακόμη πολλές έρευνες που μπορούν να παράσχουν αξιόπιστα στοιχεία για επιπλέον επιθυμητά αποτελέσματα (όπως προστασία των οστών) και τον κίνδυνο ανεπιθύμητων ενεργειών (όπως επικίνδυνων θρόμβων αίματος). Ο δείκτης μαργαριταριών αυτού του παρασκευάσματος είναι μεταξύ 0,42 και 1,01.\nΤο χάπι κατά του μωρού είναι συνταγογραφούμενο φάρμακο, επομένως δεν πρέπει να χορηγείται χωρίς συνταγή. Ο γυναικολόγος μπορεί να επιλέξει εκείνο που είναι καλύτερο για μια γυναίκα και ίσως πιο συμβατό. Γι 'αυτό πρέπει να ελέγξει προσεκτικά την κατάστασή τους και να ζητήσει αιμορραγικές διαταραχές, προβλήματα στα μαλλιά και στο δέρμα και γυναικολογικές παθήσεις όπως σοβαρά προβλήματα εμμήνου ρύσεως.\nΕπιπλέον, ο γιατρός θα διευκρινίσει τους πιθανούς παράγοντες κινδύνου για ανεπιθύμητες ενέργειες του ορμονικού αντισυλληπτικού, όπως υψηλή αρτηριακή πίεση, θρομβοφιλία (αυξημένη τάση για θρόμβους αίματος), ηπατική νόσο, διατροφικές διαταραχές (ανορεξία), παχυσαρκία ή μεταβολικές διαταραχές.\nΟ γιατρός θα εξετάσει επίσης την κατανάλωση νικοτίνης της γυναίκας στην επιλογή του αντισυλληπτικού, επειδή ο συνδυασμός του χαπιού και του καπνίσματος αυξάνει σημαντικά τον κίνδυνο θρόμβων αίματος. Εάν ένας καπνιστής είναι 35 ετών ή μεγαλύτερος, ο γυναικολόγος θα συμβουλεύει εν γένει τα ορμονικά αντισυλληπτικά δεδομένου ότι η αυξανόμενη ηλικία αυξάνει τον κίνδυνο θρόμβων αίματος.\nΟ γυναικολόγος θα ενημερώσει έναν ασθενή σχετικά με τους μεμονωμένους παράγοντες κινδύνου και τις πιθανές παρενέργειες του στοματικού αντισυλληπτικού. Οι γυναίκες πρέπει να γνωρίζουν ότι το ορμονικό αντισυλληπτικό όχι μόνο αυξάνει τον κίνδυνο καρδιαγγειακής νόσου, αλλά αυξάνει ελαφρώς τον κίνδυνο εμφάνισης καρκίνου των ωοθηκών και του τραχήλου της μήτρας.\nΠολλές γυναίκες επιθυμούν ότι η λήψη του χαπιού δεν σχετίζεται με αύξηση σωματικού βάρους. Σύμφωνα με μελέτες, ωστόσο, το σωματικό βάρος μπορεί να αυξηθεί τόσο σε συνδυασμούς όσο και σε μονοπαρασκευάσματα, αλλά μόνο ελαφρώς (κατά μέγιστο δύο κιλών).\nΠαρόλο που το χάπι ελέγχου γεννήσεων έχει χρησιμοποιηθεί για μεγάλο χρονικό διάστημα, ο γυναικολόγος θα πρέπει να ελέγχει τακτικά την κατάσταση της γυναίκας πριν εκδώσει μια νέα συνταγή. Να ενημερώνετε πάντοτε τον γυναικολόγο σας για τις τρέχουσες παθήσεις ή τις νέες ασθένειες (όπως θρόμβωση). Ίσως χρειαστεί να αλλάξετε το χάπι για να προσαρμοστείτε στο μεταβαλλόμενο προφίλ κινδύνου.\nΕάν θέλετε να αρχίσετε να παίρνετε το χάπι, θα πρέπει να επιλέξετε την κατάλληλη στιγμή στον εμμηνορροϊκό σας κύκλο. Μπορείτε να βρείτε όλες τις σημαντικές πληροφορίες στο φυλλάδιο, στον γιατρό ή τον φαρμακοποιό και στο άρθρο Pill - Κατάποση.\nΗ τιμή του αντισυλληπτικού από το στόμα ποικίλλει ανάλογα με τον κατασκευαστή και τα συστατικά. Κατά κανόνα, οι γυναίκες πρέπει να πληρώσουν το ίδιο το χάπι, επειδή τα αντισυλληπτικά δεν περιλαμβάνονται στον κατάλογο ασφάλισης υγείας. Ωστόσο, υπάρχουν εξαιρέσεις στις οποίες τα τακτικά ασφαλιστικά ταμεία καλύπτουν το κόστος του αντισυλληπτικού από το στόμα:\nγια τις γυναίκες έως τα 20α γενέθλιά τους (από την ηλικία των 18 ετών, δεν απαιτείται η συνταγματική αμοιβή και οι τυχόν πρόσθετες πληρωμές)\nεάν το χάπι έχει συνταγογραφηθεί για τη θεραπεία μιας πάθησης του δέρματος όπως η ακμή\nΕπιπλέον, σε ορισμένες κοινότητες επιστρέφονται κοινωνικά στερημένες γυναίκες, ανεξαρτήτως ηλικίας, για το στοματικό αντισυλληπτικό.\nΟι ιδιωτικά ασφαλισμένες γυναίκες έχουν το κόστος της χάπι σε κάθε περίπτωση να αναλάβει.\nERT1: Παρουσίαση ομάδας του 1ου Γυμνασίου Ρόδου, του b-χ@πι\nΗ συμπτωριακή μέθοδος είναι μια μέθοδος φυσικού οικογενειακού προγραμματισμού. Αναπτύχθηκε το 1960 από τον ιατρό Josef Rötzer, γι 'αυτό και είναι γνωστός με τη μέθοδο Rötzer. Η συμπτωματομετρική μέθοδος βοηθά στην ανίχνευση γόνιμων και άγονων ημερών κατά τη διάρκεια ενός κύκλου με παρατήρηση ή μέτρηση πολλαπλών σημείων του σώματος.\nΜε αμνιοκέντηση (αμνιοκέντηση), κληρονομικές ασθένειες και αποκλίσεις στο γονιδίωμα ενός παιδιού μπορούν ακόμη να ανιχνευθούν στη μήτρα. Αυτή η μέθοδος προγεννητικής εξέτασης παρέχει επίσης πληροφορίες σχετικά με τις παιδικές δυσπλασίες και λοιμώξεις. Μάθετε εδώ όταν συνιστάται αμνιοκέντηση, πώς λειτουργεί και ποιοι είναι οι κίνδυνοι.\nΜπορείτε να μείνετε έγκυος κατά τη διάρκεια του διαλείμματος των χαπιών; Όχι, εάν εννοείται η προβλεπόμενη συνήθως επτά ημερών χάσματος μεταξύ δύο δισκίων. Ωστόσο, μια γυναίκα που παίρνει μεγαλύτερο χάπι χάπι μπορεί να μείνει έγκυος. Μάθετε εδώ γιατί υποφέρετε κατά τη διάρκεια του προγραμματισμένου διαλείμματος χάπια, πώς μπορείτε να το μειώσετε ή να το αναβάλλετε και γιατί η μεγαλύτερη διακοπή των χαπιών δεν συνιστάται πλέον για ιατρικούς λόγους.


Oι φούρνοι Ζορπά από την Αθηένου στη Νέα Υόρκη - EuroKerdos Magazine\nby Eurokerdos\t,\t30/08/2015\nΜονάδα παραγωγής και στα Ηνωμένα Αραβικά Εμιράτα\n«Οι τέσσερις δεκαετίες ζωής βρίσκουν τους Φούρνους Ζορπά να συνεχίζουν το ταξίδι τους βασισμένοι στις ίδιες αξίες με τις οποίες ξεκίνησαν το 1975. Με ανθρωποκεντρική φιλοσοφία, εργαζόμαστε καθημερινά με αγάπη και πάθος για τον κλάδο μας». Αυτό ανέφερε μιλώντας στο EUROΚΕΡΔΟΣ ο Δημήτρης Ζορπάς, Γενικός Διευθυντής της εταιρείας Α. Ζορπάς & Υιοί.\nΑφορμή για αυτή μας την συνομιλία με το Δημήτρη Ζορπά, στάθηκε το άνοιγμα της εταιρείας σε χώρες του εξωτερικού, αλλά και η συμπλήρωση 40 χρόνων από την ημέρα που ψήθηκε το πρώτο αθηενίτικο ψωμί, από την οικογένεια Ζορπά.\nΣχετικά με τα επεκτατικά σχέδια της εταιρείας στο εξωτερικό ο κ. Ζορπάς είπε πως η εταιρεία προχωρεί στο άνοιγμα του πρώτου καταστήματος της περί τα τέλη Οκτώβριου στη Νέα Υόρκη, με διαφοροποιημένο concept που θα συνάδει με την εκεί αγορά, και με διαφορετική επωνυμία.\n«Σε αυτό το άνοιγμα, μας βοήθησε η εμπειρία των τελευταίων χρόνων με τις εξαγωγικές μας δραστηριότητες σε Αμερική, Καναδά, Αυστραλία, Αγγλία, Ελλάδα και Σαουδική Αραβία αλλά και τη δημιουργία μονάδας παραγωγής και καταστημάτων σε συνεργασία με ντόπιους επιχειρηματίες στα Ηνωμένα Αραβικά Εμιράτα όπου διαθέτουμε μονάδα παραγωγής που εξυπηρετούμε τοπικές υπεραγορές και μεγάλα καταστήματα», ανέφερε ο κ. Ζορπας.\nΕρωτηθείς για την απόφαση επέκτασης της εταιρείας στη Νέα Υόρκη τόνισε πως δεν ήταν μια απόφαση που πάρθηκε από τη μια μέρα στην άλλη. «Η απόφαση για επέκταση της εταιρείας στην Νέα Υόρκη δεν πάρθηκε από τη μια μέρα στην άλλη. Θεωρούμε ότι αποτελεί φυσικό συνεπακόλουθο της μέχρι σήμερα πορείας της εταιρείας μας. Απευθυνόμαστε σε μια εντελώς διαφορετική αγορά την οποία έχουμε μελετήσει πολύ πριν αποφασίσουμε να κάνουμε αυτό το βήμα», είπε χαρακτηριστικά.\nΑυτή τη στιγμή λειτουργούν 55 καταστήματα Φούρνων Ζορπάς παγκύπρια, ενώ η εταιρεία εργοδοτεί 1550 άτομα, τα οποία ο κ. Ζορπάς χαρακτήρισε ως συναδέλφους. «Αποτελούν για εμάς την επέκταση της οικογένειας μας», συμπλήρωσε.\nΑναφερόμενος στο δίκτυο καταστημάτων της εταιρείας ανέφερε πως το τελευταίο κατάστημα Ζορπάς, άνοιξε στην Λεωφόρο Ιωσήφ Χατζηιωσήφ στο Στρόβολο το οποίο εγκαινιάστηκε στα μέσα Ιουλίου.\n«Ο Όμιλος εταιρειών Ζορπάς συμπεριλαμβάνει τα ζαχαροπλαστεία Πραλίνα σε Λευκωσία και τώρα στη Λεμεσό στην Λεωφόρο Αρχ. Μακαρίου ΙΙΙ το οποίο ξεκίνησε τη λειτουργία του στις 8 Ιουλίου 2015 με ένα διαφορετικό concept από τα υφιστάμενα καταστήματα. Το ζαχαροπλαστείο Πραλίνα στη Λεμεσό θα διαθέτει πέραν των υπηρεσιών του ζαχαροπλαστείου και το Pralina experience ένα καφεστιατόριο όπου κανείς θα μπορεί να απολαύσει ιδιαίτερες γαστρονομικές προτάσεις σε ένα εκλεπτυσμένο περιβάλλον και με άρτια εκπαιδευμένο προσωπικό για την καλύτερη δυνατή εξυπηρέτηση», σημείωσε.\nΌταν αναφέραμε στον κ. Ζορπά, πως οι Φούρνοι Ζορπά, είναι ο «κύριος παίκτης» στον τομέα τους, μας επισήμανε πως μέλημα της εταιρείας είναι να είσαι σωστός απέναντι στον πελάτη.\n«Το δικό μας μέλημα είναι να κάνουμε σωστά τη δουλειά μας και να είμαστε σωστοί απέναντι στους πελάτες μας. Υπηρετούμε το επάγγελμά μας με πάθος και ζήλο και ευελπιστούμε ότι τα ορθά μηνύματα περνούν μέσα από το αποτέλεσμα της σκληρής δουλειάς και αφοσίωσής μας. Δεν θεωρούμε ότι χρειάστηκε ποτέ να μπούμε στη διαδικασία να προσπαθήσουμε να μεταφέρουμε αυτού του είδους μηνύματα στους πελάτες μας. Σεβόμαστε και σεβόμασταν πάντοτε τους όποιους ανταγωνιστές μας στον τομέα της αρτοποιίας και της ζαχαροπλαστικής».\nΣχολιάζοντας την ανάπτυξη των Φούρνων Ζορπά είπε πως η καινοτομία ήταν πάντοτε χαρακτηριστικό του DNA της εταιρείας. «Η όλη φιλοσοφία των Φούρνων Ζορπά όπως είναι σήμερα, δημιουργήθηκε μέσα από την επιθυμία μας να καλύπτουμε συνεχώς τις επιθυμίες του Κύπριου καταναλωτή. Οι επιχειρησιακές αυτές κινήσεις έγιναν σταδιακά και μετά από πολλές και εκτεταμένες έρευνες γι’ αυτό και αποδίδουν. Πέραν από τις υπηρεσίες μέσα από τους Φούρνους μας που είναι το αρτοποιείο, το ζαχαροπλαστείο, το Mageirio με είδη ψησταριάς, τα σάντουιτς, η πίτσα και το Cafe 24, ο Όμιλος εταιρειών Ζορπάς συμπεριλαμβάνει την υπηρεσία τροφοδοσίας Zorbas Catering και τα ζαχαροπλαστεία Pralina στη Λευκωσία και σύντομα στη Λεμεσό».\nΟ κ. Ζορπάς σχολίασε επίσης και το πόσο σημαντικές είναι οι επενδύσεις στην τεχνολογική ανάπτυξη. «Παρακολουθούμε και επενδύουμε συνεχώς στην τεχνογνωσία στο κλάδο μας και σαφώς εξελισσόμαστε και τεχνολογικά. Η τεχνολογία μας επιτρέπει να εφαρμόζουμε την τεχνογνωσία μας και να επιτυγχάνουμε σταθερότητα και ομοιομορφία των προϊόντων που παράγουμε για το βέλτιστο αποτέλεσμα. Η κύρια επένδυσή μας όμως είναι και παραμένει στο ανθρώπινο δυναμικό», σημείωσε.\nΤέλος, όταν του ζητήσαμε να μας πει πόσο απαιτητικός είναι ο Kύπριος καταναλωτής μας ανέφερε πως ο κόσμος της Κύπρου από τη μια ταξιδεύει πολύ, και από την άλλη ενημερώνεται από τα μέσα μαζικής δικτύωσης, με αποτέλεσμα να επιζητεί συνεχώς καινούργιες προτάσεις. «Χαιρόμαστε ιδιαίτερα που ο Κύπριος καταναλωτής είναι απαιτητικός, καθώς αποτελεί πρόκληση για εμάς και κίνητρο για να βελτιωνόμαστε συνεχώς» ανέφερε.\nAυτή την περίοδο η εταιρεία γιορτάζει τα 40 χρόνια των Φούρνων Ζορπάς, με επίσημη ημερομηνία την 1η Οκτωβρίου 2015.\nΤράπεζες και Συμβούλια… ο κόσμος βλέπει και κρίνει!\nΣυνάντηση Δημητριάδη με την TOTAL


Παγκόσμια Ημέρα Προστασίας της Στιβάδας του Όζοντος - Newpost.gr\nΠαγκόσμια Ημέρα Προστασίας της Στιβάδας του Όζοντος\nΗ 16η Σεπτέμβρη ανακυρήχτηκε ως Παγκόσμια Ημέρα για την Προστασία της Στιβάδας του Όζοντος με αφορμή την υπογραφή την ίδια μέρα το 1987 του Πρωτοκόλλου του Μόντρεαλ για την προστασία του περιβάλλοντος.\nΔημοσίευση 16 Σεπτεμβρίου 2014, 14:37 / Ανανεώθηκε 16 Σεπτεμβρίου 2014, 14:46\nΑπό το 1980 οι επιστήμονες άρχισαν να κρούουν τον κώδωνα του κινδύνου για την στιβάδα του όζοντος και τις επιβλαβείς συνέπειές της. Παιρνώντας τα χρόνια, το φαινόμενο του θερμοκηπίου και η λεγόμενη «τρύπα του όζοντος» προσδιορίστηκαν ως μεγάλη απειλή για τη ζωή πάνω στον πλανήτη, από την ανθρώπινη υγεία, μέχρι τη χλωρίδα και τη ζωή στους ωκεανούς. Η υπεριώδης ηλιακή ακτινοβολία που λόγω της «τρύπας του όζοντος» έφτανε στην επιφάνεια του πλανήτη αναγνωρίστηκε ως αιτία σοβαρών παθήσεων στην υγεία των ανθρώπων, όπως ο καρκίνος του δέρματος και η εμφάνιση καταρράκτη που μπορεί να οδηγήσει και σε τύφλωση.\nΤο 1987 η διεθνής κοινότητα αποφάσισε να αναλάβει δράση και με το Πρωτόκολλο του Μόντρεαλ ορίστηκαν οι χημικές ουσίες που καταστρέφουν τη στιβάδα του όζοντος, ενώ συμφωνήθηκε κανονισμός για τη σταδιακή κατάργησή τους. Η Ευρωπαϊκή Ένωση τερμάτισε από το 1995 τη χρήση των πιο καταστροφικών για το όζον ουσιών, όπως οι χλωροφθοράνθρακες (CFC), που περιέχονταν σε σπρέι και στα ψυγεία.\nΚατάργησε σταδιακά τη χρήση μεθυλοβρωμιδίου ως φυτοφαρμάκου, ενώ οι υδροχλωροφθοράνθρακες (HCFC) – που είχαν αρχικά αντικαταστήσει τους χλωροφθοράνθρακες (CFC) – καταργήθηκαν και αυτοί σταδιακά, εξαιρουμένων κάποιων χρήσεών τους. Το 2007 υιοθετήθηκαν επίσης αυστηρότερες διατάξεις για τα βιομηχανικά απόβλητα, ώστε να διασφαλιστεί ότι η επεξεργασία τους δεν βλάπτει το όζον.\nΑπό τον Οκτώβριο του 2006, όταν καταγράφηκαν οι μεγαλύτερες «τρύπες του όζοντος» πάνω από την Ανταρκτική στα χρονικά, τα Ηνωμένα Έθνη παρουσιάζονται πιο αισιόδοξα σήμερα, προειδοποιούν ωστόσο ότι η ανάγκη επαγρύπνησης εξακολουθεί να ισχύει.\nΗ αποστολή συνεχίζεται» είναι ο τίτλος που δίνει σήμερα ο Οργανισμός στη φετινή Παγκόσμια Ημέρα.


Γρίφοι & σπαζοκεφαλιές για μαθητές (β΄ μέρος) – ΕΚΠΑΙΔΕΥΣΗ, ΔΙΔΑΣΚΑΛΙΑ & ΜΑΘΗΜΑΤΙΚΑ\nΜερικοί γρίφοι ίσως χρειαστούν αρκετή προσπάθεια στην επίλυσή τους. Σ’ αυτή την περίπτωση είναι καλύτερα να δοκιμάσετε πάλι αργότερα που πιθανόν να έχετε νέες και καλύτερες ιδέες ή να ζητήσετε τη βοήθεια κάποιου άλλου. Έτσι, εξασκείστε σε νέους τρόπους σκέψης, ακονίζετε το μυαλό σας και αποκτάτε σταδιακά την ικανότητα να λύνετε προβλήματα με μεγαλύτερη ευκολία.\nΠάντως, όπως και να χει, να θυμάστε ότι: «αυτό που μετράει πιο πολύ, δεν είναι τόσο η λύση, όσο η διαδρομή προς την λύση ….».\nΜπορείτε να γράφετε τις απαντήσεις σας στα σχόλια, ή να τις στέλνετε στο email: isiglavas@sch.gr Στη συνέχεια θα δημοσιεύονται οι σωστές λύσεις (μπορεί να είναι περισσότερες από μία), καθώς και τα ονόματα των μαθητών που έχουν αποστείλει πρώτοι τη σωστή λύση. Οι προτεινόμενες λύσεις πρέπει να περιέχουν και δικαιολόγηση (δεν αρκεί το τελικό αποτέλεσμα).\nΣε κάθε γρίφο θα αναγράφεται ο βαθμός δυσκολίας του, καθώς και οι τάξεις γυμνασίου και λυκείου στις οποίες απευθύνεται. Οι βαθμοί δυσκολίας είναι: 1 για το εύκολο, 2 για το μέτριο και 3 για το σύνθετο.\nΔείτε επίσης: Γρίφοι & σπαζοκεφαλιές για μαθητές (α΄ μέρος)\n1. «Ο κορμός». Βαθμός δυσκολίας 1. Τάξεις: όλες.\nΈνας εργάτης για να κόψει έναν κορμό σε δύο κομμάτια πήρε 7 €. Πόσα χρήματα θα πάρει για να κόψει έναν κορμό ίδιου πάχους σε 10 κομμάτια ;\nΟ εργάτης δεν πληρώνεται με τα κομμάτια αλλά με τα κοψίματα. Δύο κομμάτια σημαίνουν 1 κόψιμο και 10 κομμάτια αντιστοιχούν σε 9 κοψίματα. Η μια κοπή κοστίζει 7 €, άρα οι 9 κοστίζουν 63 €.\n2. «μπάρμπεκιου». Βαθμός δυσκολίας 1. Τάξεις: όλες.\nΚάποιος θέλει να ψήσει τρία μπιφτέκια σ’ ένα μπάρμπεκιου που χωράει μόνο δύο. Χρειάζονται 5 λεπτά για να ψηθεί η κάθε πλευρά του μπιφτεκιού, οπότε υπολογίζει πως χρειάζεται 10 λεπτά για να ψήσει τις δύο πλευρές των δύο πρώτων μπιφτεκιών και άλλα 10 για να ψήσει το τρίτο. Μήπως υπάρχει συντομότερος τρόπος ψησίματος;\nΟνομάζουμε τα τρία μπιφτέκια Α, Β και Γ και τις δύο πλευρές τους 1 και 2. Ένας τρόπος για να ψηθούν είναι ο εξής: Ψήνουμε πρώτα το Α1 με το Β1 για 5 λεπτά. Στη συνέχεια το Α2 με το Γ1 για άλλα 5 και τέλος το Β2 με το Γ2 για άλλα 5. Συνολικός χρόνος και για τα τρία: 15 λεπτά.\n3. «Το βάψιμο ». Βαθμός δυσκολίας 1. Τάξεις: όλες.\nΔύο μπογιατζήδες, ο Παναγιώτης και ο Βασίλης, ανέλαβαν να βάψουν ένα διαμέρισμα. Ο Παναγιώτης, αν το έβαφε μόνος του θα χρειαζόταν 6 ώρες, ενώ ο Βασίλης, αν το έβαφε μόνος του θα χρειαζόταν 12 ώρες. Σε πόσες ώρες θα το βάψουν αν εργαστούν και οι δύο μαζί;\nΣε μία ώρα ο Παναγιώτης βάφει το 1/6 του διαμερίσματος και ο Βασίλης το 1/12 του διαμερίσματος . Οπότε και οι δύο μαζί σε μία ώρα βάφουν 1/6 + 1/12 = 2/12 + 1/12 = 3/12 = 1/4 του διαμερίσματος. Άρα για να βάψουν μαζί όλο το διαμέρισμα χρειάζονται 4 ώρες.\nΚάτω από ΓΡΙΦΟΙ, ΣΠΑΖΟΚΕΦΑΛΙΕΣ ΚΛΠ, ΨΥΧΑΓΩΓΙΑ\t| Ετικέτες για μαθητές, ψυχαγωγία\t| Χωρίς σχόλια | Permalink\n31 Ιανουαρίου 2014 στο 14:46\nο αριθμός που λείπει είναι το 35 γιατι:\nαν 7 ευρω= 2 κομματια τοτε\n31 Ιανουαρίου 2014 στο 16:30\nΗ απάντηση είναι 35 ευρώ γιατί:\nκοπή κουρμού σε 2 κομμάτια – 7 ευρώ\nκοπή κορμού σε 4 κομμάτια (2×2) – 14 ευρώ (7×2)\nκοπή κορμού σε 6 κομμάτια(2×3) – 21 ευρώ(7×3)\nκοπή κορμού σε 8 κομμάτια(2×4) – 28 ευρώ(7×4)\nκοπή κορμού σε 10 κομμάτια(2×5) – 35 ευρώ(7×5)\n1 Φεβρουαρίου 2014 στο 17:42\nΑν κόψει στα δυο κομμάτια τον κορμό και θα πάρει 7€ τότε στα 10 κομμάτια : 7:2=3,5·10=35\n1 Φεβρουαρίου 2014 στο 22:32\nΗ απάντηση 35 Ευρώ δεν ειναι σωστή (λογική). Δοκιμάστε πάλι !\n4 Φεβρουαρίου 2014 στο 19:38\nΘα πάρει 70€ γιατί:\nΕνα κομμάτι κορμού κάνει 3,5 € αφού πήρε 7€ και για τα δύο κομμάτια οπότε 3,5*2=7€.Άρα άμα κάνουμε 7€*10 που είναι τα κομμάτια μας κάνει 70€.\n13 Φεβρουαρίου 2014 στο 16:22\nΑπάντηση στο γρίφο 1, «Ο κορμός».\nΟ εργάτης χρεώνει 7 ευρώ το κόψιμο του κορμού, για να κοπεί σε δέκα κομμάτια πρέπει να τον κόψει 9 φορές.Αρα 7*9=63 ευρώ.\n27 Φεβρουαρίου 2014 στο 18:51\nΑπάντηση στο γρίφο 2, «μπάρμπεκιου».\nΟνομάζουμε τα μπιφτέκια α,β,γ και τις πλευρές χ και ψ. Ψήνουμε πρώτα το αχ και βχ, μετά το αψ και γχ. Στο τέλος ψήνουμε το βψ και γψ. Σύνολο χρόνου: δεκαπέντε λεπτά.\n1 Μαρτίου 2014 στο 11:43\nΠιθανή απάντηση στο γρίφο 2, «μπάρμπεκιου».\nΟνομάζουμε τα τρία μπιφτέκια πχ. Α, Β και Γ και τις δύο πλευρές τους πχ. 1 και 2. Ένας τρόπος για να ψηθούν είναι ο εξής: Ψήνει πρώτα το Α1 με το Β1 για 5 λεπτά. Στη συνέχεια το Α2 με το Γ1 για άλλα 5 και τέλος το Β2 με το Γ2 για άλλα 5. Συνολικός χρόνος και για τα τρία: 15 λεπτά.\n4 Μαρτίου 2014 στο 22:12\nΠιθανή απάντηση στον γρίφο 2\nΧωρίζουμε τα μπιφτέκια σε 1ο,2ο και 3ο μπιφτέκι και επίσης χωρίζουμε και τις πλευρές του κάθε μπιφτεκιού α και β.Αρα θα ψήσουμε πρώτα την α’ πλευρά του πρώτου και του δεύτερου μπιφτεκιού=5 λεπτά.Μετά ψήνουμε την β’ πλευρά των ίδιων μπιφτεκιών =5λεπτά.Τέλος ψήνουμε και τις δύο πλευρές του 3ου μπιφτεκιού=συνολικός χρόνος 15 λεπτά\n18 Νοεμβρίου 2014 στο 21:17\nΠιθανή απάντηση στον γρίφο 3\nΕφόσον ο ένας μπογιατζής θέλει 6 ωρες μονος του και ο αλλος 12 ωρες η σκεψη μου ειναι η εξης:\n6:2=3 και 12:2=6 Αρα 3+6=9 9 ωρες θα κανουν και οι δυο μαζι για να βαψουν τον τοιχο.\n2 Απριλίου 2015 στο 18:54\nΣωκράτη, καλή η προσπάθειά σου αλλά η λύση σου δεν είναι σωστή …\n« Πρόσφατες ψυχολογικές μελέτες που πρέπει να γνωρίζουν οι γονείς\nΑξονική & κεντρική συμμετρία »


O νόμος που έστειλε την αστυνομία στα σινεμά - ThessaliaNews\nO νόμος που έστειλε την αστυνομία στα σινεμά\n22 Οκτ 2019, 15:00\nΑντιδράσεις τόσο πολιτικές όσο και διαδικτυακές προκάλεσε η έφοδος της αστυνομίας σε δύο διαφορετικές κινηματογραφικές αίθουσες, μετά από τηλεφωνικές καταγγελίες που έγιναν από υπαλλήλους του υπουργείου Πολιτισμού, οι οποίες σύμφωνα με την Υπουργό Πολιτισμού, Λίνα Μενδώνη, ενήργησαν αυτοβούλως και εκτός των ορίων των αρμοδιοτήτων τους.\nΣε συνέντευξη Τύπου που παραχώρησε η Υπουργός Πολιτισμού διευκρίνισε ότι έμαθε εκ των υστέρων την πρωτοβουλία των δύο και τόνισε πως ήδη ξεκίνησε η πειθαρχική διαδικασία.\nΤην ίδια ώρα έγινε και μία αποκάλυψη από τον γενικό διευθυντή σύγχρονου Πολιτισμού του υπουργείου, Μάριο Κωστάκη, σύμφωνα με τον οποίο την καταγγελία για ανήλικους στις αίθουσες έκανε εταιρεία διανομής ταινιών.\nΠροβληματικός ο νόμος – Δεν τίθεται θέμα λογοκρισίας\nΞεκαθάρισε πως η κατάταξη των ταινιών βασίζεται σε νόμο του Παύλου Γερουλάνου και πως δεν τίθεται θέμα λογοκρισίας.\nΣύμφωνα με την υπουργό πρόκειται για έναν προβληματικό νόμο που η τελευταία του αναθεώρηση υπόκειται στον μεγάλο νόμο για τον κινηματογράφο του 2010 ονόματι «Ενίσχυση και Ανάπτυξη της Κινηματογραφικής Τέχνης» και θεωρείται προβληματικός καθώς «το συγκεκριμένο εδάφιο υποτίθεται ότι αναθεωρείται από το 2014» και αφορά τον τρόπο διενέργειας των ελέγχων, της έκδοσης δελτίων εισόδων κλπ.\nΌπως όμως τόνισε η Μενδώνη: «Έλεγχος δεν σημαίνει ότι αυτομάτως φωνάζεις δυνάμεις καταστολής. Έχουν δικαίωμα να ελέγξουν, ο έλεγχος μπορεί να είναι σε πάρα πολλά επίπεδα. Μπορούν να ελέγξουν, για παράδειγμα, τον αιθουσάρχη, αν πραγματικά ζητάει ταυτότητες για την είσοδο ανηλίκων μέσα στην αίθουσα. Από τη διαδικασία αυτή, μέχρι τη διαδικασία του καλώ δυνάμεις καταστολής, αυτό απέχει πάρα πολύ».\nΔηλώσεις Μενδώνη για το συμβάν\n«Να πάρουμε το θέμα του «Joker» ιστορικά. Χθες βράδυ ενημερώθηκα από το Γραφείο Τύπου ότι είχε δημιουργηθεί το περιστατικό αυτό στις δύο κινηματογραφικές αίθουσες. Το πρώτο που έκανα ήταν να ρωτήσω τον αρμόδιο Γενικό Γραμματέα Σύγχρονου Πολιτισμού και τον αρμόδιο Γενικό Διευθυντή Σύγχρονου Πολιτισμού αν γνωρίζουν κάτι για το θέμα.\n«Κατ’ αρχήν και εγώ προσωπικά και ο ΓΓ καταδικάζουμε απερίφραστα τον χειρισμό της υπόθεσης αυτής. Ομολογώ ότι με ενοχλεί η εικόνα να δημιουργούνται προβλήματα από δυνάμεις καταστολής σε ανήλικα παιδιά και στις οικογένειές τους».\nΠοιες είναι οι δύο υπάλληλοι του ΥΠΠΟ που έπραξαν αυτοβούλως\nΤα δύο περιστατικά σε κινηματογράφους στο Μαρούσι και στα Πατήσια προκάλεσαν και έντονες πολιτικές αντιδράσεις.\nΟ Γιάννη Ραγκούσης μέσω ανακοίνωσής του δήλωσε πως «θα ενεργοποιηθεί κάθε κοινοβουλευτικό μέσο», ενώ στη συνέχεια ο Αλέξης Τσίπρας ανέφερε πως τέτοια περιστατικά μας γυρίζουν πίσω στο ΄60.\nΟ νόμος 2010 δεν αναφέρει επέμβαση της Αστυνομίας στα σινεμά\nΣτους ισχυρισμούς ιστοσελίδων απάντησε ο τομεάρχης του ΣΥΡΙΖΑ, Γιάννης Ραγκούσης, που παρουσίασαν πως «νόμος του 2010 για τους ανήλικους στις ταινίες έχει την υπογραφή Ραγκούση!».\n«Όταν ο ξεπεσμός και η αθλιότητα της κυβέρνησης Μητσοτάκη ξεπερνάει κάθε όριο, αναλαμβάνουν δράση τα εκτελεστικά όργανα της γκαιμπελικής προπαγάνδας» αναφέρει ο Γιάννης Ραγκούσης στο twitter.\nΑναλυτικά η δήλωση του κ. Ραγκούση:\n«Όταν ο ξεπεσμός και η αθλιότητα της κυβέρνησης Μητσοτάκη ξεπερνάει κάθε όριο, αναλαμβάνουν δράση τα εκτελεστικά όργανα της γκαιμπελικής προπαγάνδας. Ο νόμος του 2010 ήταν του υπουργείου Πολιτισμού και πουθενά δεν αναφέρει τη δυνατότητα της αστυνομίας να παρεμβαίνει στους κινηματογράφους για να ελέγχει την ηλικία των νέων θεατών», έγραψε ο τομεάρχης Προστασίας του Πολίτη για τον ΣΥΡΙΖΑ.


Πέθανε ο Μπέρνι Μέιντοφ | E-Radio.gr Ειδήσεις\nΕξαπάτησε το μισό Χόλιγουντ\nΔημοσίευση 14/4/2021 | 17:07\nΠέθανε στα 83 του χρόνια ο Bernie Madoff ο άνθρωπος που συνέδεσε το όνομά του με ένα από τα μεγαλύτερα οικονομικά σκάνδαλα της σύγχρονης αμερικανικής ιστορίας.\nO Μπέρνι Μέιντοφ, ίσως ο πιο γνωστός χρηματιστής της Wall Street, απέκτησε παγκόσμια φήμη από το σχήμα Πόντσι, τη μεγαλύτερη χρηματιστηριακή απάτη στην ιστορία για την οποία καταδικάστηκε σε κάθειρξη 150 ετών.\nΕίχε ξεκινήσει τη χρηματιστηριακή του καριέρα ως μικροεπενδυτής, εμπορευόμενος νανομετοχές χαμηλής κεφαλαιοποίησης κάτω του 1 δολαρίου. Γρήγορα, το επιχειρηματικό του δαιμόνιο τον οδήγησε να ιδρύσει τη δική του χρηματιστηριακή εταιρεία Bernard L. Madoff Investment Securities LLC, η οποία έγινε πολύ σύντομα μία από τις μεγαλύτερες στη διαχείριση των μικρομετοχών.\nΚατάφερε μέσα σε 20 χρόνια να γίνει ένας από τους πιο επιτυχημένους χρηματιστές όλων των εποχών. Έγινε Πρόεδρος του δείκτη μετοχών υψηλής τεχνολογίας NASDAQ.\nΗ βόμβα έσκασε το 2008 μετά την αποκάλυψη μεγάλης χρηματιστηριακής απάτης καλυμμένης από το λεγόμενο σχήμα Πόντσι. Ο όρος «Σχήμα Πόντσι» αναφέρεται σε οποιαδήποτε χρηματική απάτη στηρίζεται σε «πυραμίδα» επενδυτών. Η πυραμίδα επενδυτών αποτελεί ένα παράνομο επενδυτικό σχήμα που περιλαμβάνει την πληρωμή απόδοσης σε επενδυτές από τα χρήματα που πληρώνονται από μεταγενέστερους επενδυτές, αντί από τα καθαρά κέρδη που συγκεντρώνονται από πραγματικές πωλήσεις.\nΤο είδος αυτής της απάτης πήρε «τιμητικά» το όνομα του πρώτου διδάξαντος, του Ιταλού μετανάστη στις ΗΠΑ Τσαρλς Πόντσι.\nΣτίβεν Σπίλμπεργκ, Κέβιν Μπέικον, Τζον Μάλκοβιτς και άλλοι ήταν μεταξύ των θυμάτων του Μέιντοφ αλλά και οι φιλανθρωπικές οργανώσεις τις οποίες ο ίδιος χρηματοδοτούσε.\nΤους έπαιρνε χρήματα, υποσχόμενος πολλά κέρδη και δεν τους τα επέστρεφε ποτέ. Μάλιστα έκανε το εξής: πλήρωνε τους παλιούς επενδυτές με τα χρήματα των νέων.\nΤο 2008 πολλοί από του επενδυτές του ζήτησαν μετρητά και το ποσό έφτασε τα 7 δις και τότε όλα αποκαλύφθηκαν.\nΌταν τον Μάρτιο του 2009 παραδέχθηκε την ενοχή του, υποστήριξε ότι τα θεμέλια της παράνομης πυραμίδας του μπήκαν στις αρχές του 1990.\nΟ Μπέρνι Μέιντοφ συνελήφθη τον Δεκέμβριο του 2008 από το FBI στο γραφείο του στη Νέα Υόρκη. Το 2009, αφότου παραδέχθηκε την ενοχή του, καταδικάστηκε σε κάθειρξη 150 ετών σε ομοσπονδιακή φυλακή.\nΕπίσης, υποχρεώθηκε να καταβάλει σχεδόν 200 δισεκατομμύρια αποζημίωση. Ωστόσο, η χρηματική ποινή αποδείχθηκε άνευ αντικρίσματος, καθώς τα περιουσιακά στοιχεία του Μέιντοφ δεν έφταναν εκείνο το ποσό.\nTAGS Μπέρνι Μέιντοφ


Κόλλησαν στο μηδέν στα Γιάννινα\nΔεν κατάφεραν να βρουν δίχτυα\nΣτο 0-0 κόλλησαν ΠΑΣ και Παναιτωλικός σε ένα παιχνίδι που ξεκίνησε καλά αλλά δεν συνέχισε το ίδιο. Διαμαρτυρίες για δύο πέναλτι από τους «κίτρινους». Ο ΠΑΣ έχασε την ευκαιρία να πλησιάσει στην πεντάδα που οδηγεί στην Ευρώπη καθώς εξήλθε ισόπαλος χωρίς σκορ στην έδρα του με τον Παναιτωλικό.\nΣτο 10' ο Πέδρο Κόντε πήρε την κεφαλιά μέσα στην μεγάλη περιοχή του Παναιτωλικού, αλλά η μπάλα κατέληξε άουτ. Τρία λεπτά αργότερα υπήρξε αμφισβητούμενη φάση, στην οποία ο Παναιτωλικός ζητάει πέναλτι στο σπρώξιμο του Μπέριου στον Παπαδόπουλο, μέσα στην περιοχή. Από την επανάληψη φάνηκε να υπάρχει σπρώξιμο, ωστόσο η φάση παραμένει πολύ δύσκολη.\nΣτο 24' ο Παναιτωλικός είχε δοκάρι με τον Ροντρίγκες, σε μια φάση που οι φιλοξενούμενοι ζητούν ανατροπή στον μπακ της ομάδας τους. Στην τελευταία φάση του πρώτου μέρους ο Πασχαλάκης επενέβη σωτήρια στο σουτ του Πάουλο, στο πρώτο λεπτό των καθυστερήσεων.\nΣτην επανάληψη και συγκεκριμένα στο 49ο λεπτό, ακυρώθηκε γκολ του Παναιτωλικού, καθώς ο βοηθός ορθά υπέδειξε οφσάιντ. Η συνέχεια του παιχνιδιού κύλησε χωρίς πολλά-πολλά και ο αγώνας τελείωσε χωρίς τέρμα και νικητή.\nΠΑΣ Γιάννινα (Πετράκης): Πασχαλάκης, Ζάιρο, Μπέριος, Γιάκος (Κοζορώνης 75'), Ακόστα, Λίλα, Ναδάλες, Μπουκουβάλας (Κούτρης 69'), Κόντε, Τζημόπουλος.\nΠαναιτωλικός (Χάβος): Κυριακίδης, Μύγας, Κούσας, Ροντρίγκεζ, Ρότσα, Μάκος (Λόπες 46'), Μπράβο, Μάρκος Πάουλο, Κλέσιο (Ρόσα 64'), Ρέι (Μουνιός 82'), Παπαδόπουλος.\nΕπίκαιρα ΠΑΝΑΙΤΩΛΙΚΟΣ ΠΑΣ ΓΙΑΝΝΙΝΑ Superleague


€19.90 από €26 (Έκπτωση 23%) για 1 Kinderkraft Παιδικό Κράνος Ασφαλείας Χρώματος Γκρι! Με 11 Αεραγωγούς, Σχεδιασμό που Δεν Παρεμποδίζει το Οπτικό Πεδίο & Εσωτερικά Μαξιλαράκια! Ιδανικό για Ποδήλατα, Σκούτερ, Skateboard κ.α! Με Άμεση Παραλαβή από τα Γραφεία του Skroutz.com.cy ή Παγκύπρια Αποστολή!\nΚατασκευασμένο σύμφωνα με το πρότυπο ασφαλείας EN 1078 και το πιστοποιητικό CE για κράνη ποδηλάτων και skateboard\nΟ αερισμός του κεφαλιού πραγματοποιείται μέσα από 11 αεραγωγούς\nΙδανικό για ποδήλατα, σκούτερ ή skateboard\nΚατάλληλο για μεγέθη 48-52 cm\nΣχεδιασμός που δεν παρεμποδίζει το οπτικό πεδίο\nΚατασκευασμένο από ειδικό υλικό για την απόσβεση της πρόσκρουσης\nΔιαθέτει διακοσμητικά αυτοκόλλητα\nΤο εξωτερικό περίβλημα είναι από 100% πλαστικό ABS\nΔιαθέτει εσωτερικά μαξιλαράκια\nΣτοιχείο ρύθμισης: PA66 + TPR / PP\nΙμάντες: 100% νάιλον\nΤο κάθε κουπόνι ισχύει για 1 Kinderkraft Παιδικό Κράνος Ασφαλείας Χρώματος Γκρι.\nΚάντε μια επιλογή €19.90 από €26 (Έκπτωση 23%) για 1 Kinderkraft Παιδικό Κράνος Ασφαλείας Χρώματος Γκρι. Με Άμεση Παραλαβή από τα Γραφεία του Skroutz.com.cy [19.9€] €21.90 για 1 Kinderkraft Παιδικό Κράνος Ασφαλείας Χρώματος Γκρι. Με Παγκύπρια Αποστολή. [21.9€]\nΙδανικό για Ποδήλατα, Σκούτερ, Skateboard κ.α!


Το KKE για την αντιμετώπιση του Δ. Κουφοντίνα - Στη Φόρα\nΑρχική Πολιτική Το KKE για την αντιμετώπιση του Δ. Κουφοντίνα\nΤο KKE για την αντιμετώπιση του Δ. Κουφοντίνα\nΤη θέση του για τις εξελίξεις στην υπόθεση του καταδικασμένου για συμμετοχή στη 17 Νοέμβρη, Δημήτρη Κουφοντίνα, έκανε γνωστή το ΚΚΕ.\nΣυγκεκριμένα αναφέρει ότι: «Το ΚΚΕ είναι αντίθετο στη διακριτική κι αυθαίρετη μεταχείριση οποιουδήποτε κρατουμένου, η οποία παραβιάζει ακόμη και τη σημερινή ψευδεπίγραφη “σωφρονιστική” νομοθεσία. Επίσης, υπερασπίζεται τα δικαιώματα των κρατουμένων για αξιοπρεπείς συνθήκες κράτησης, προστασίας της υγείας, άδειες, δυνατότητα εργασίας, εκπαίδευσης κλπ.\nΑπ’ αυτή τη σκοπιά το ΚΚΕ αντιτάχθηκε και στην τελευταία τροποποίηση της σωφρονιστικής νομοθεσίας, με τον 4760/2020, που αυστηροποίησε τις προϋποθέσεις για μεταγωγή σε Αγροτικές Φυλακές, ενώ εξαίρεσε από τη μεταγωγή τους σε αυτές τους καταδικασθέντες για τρομοκρατία, διαχωρίζοντας δηλαδή, με επιλεκτικό τρόπο και με μη αποδεκτά επιστημονικά κριτήρια, μια κατηγορία κρατουμένων αποκλειστικά με βάση το αδίκημα για το οποίο έχουν καταδικαστεί».\nΑκολούθως το ΚΚΕ στην ίδια ανακοίνωση επισημαίνει πως: «Αυτή η διαχρονική στάση του ΚΚΕ σε καμιά περίπτωση δεν δικαιολογεί ενέργειες ατομικής τρομοκρατίας, όπως αυτές του Κουφοντίνα, που αξιοποιήθηκαν και αξιοποιούνται από το κράτος και τις κυβερνήσεις, για να συκοφαντούν τους λαϊκούς αγώνες, την επαναστατική ιδεολογία και δράση, αλλά και για να θεσπίζουν -στο όνομα της πάταξής τους- “τρομονόμους”, που τελικά στρέφονται κατά των λαϊκών δικαιωμάτων και της εργατικής – λαϊκής πάλης.\nΓι’ αυτό και σήμερα χρειάζεται να δυναμώσει ο αγώνας ενάντια στους αντιδραστικούς νόμους, ειδικότερα ενάντια στο πλαίσιο των “τρομονόμων” που νομοθέτησαν, διατήρησαν και διαρκώς εμπλουτίζουν όλες οι κυβερνήσεις της ΝΔ, του ΣΥΡΙΖΑ, του ΠΑΣΟΚ/ΚΙΝΑΛ».\nΠροηγούμενο άρθροΣπύρος Σταμούλης: Όσα δεν ξέρετε για τον Αλέξη Γραμματικό από τις “Άγριες Μέλισσες”\nΕπόμενο άρθροΧρυσοχοΐδης – Επ. Επιμελητήριο: Πάταξη ηλεκτρονικού εγκλήματος και παρεμπόριου\nΣυνεχίζεται η πολιτική αντιπαράθεση για τον Δημήτρη Κουφοντίνα


eXofitsio: ΣΚΑΝΔΑΛΟ: ΤΟ ΑΡΙΣΤΕΡΟ ΠΟΛΥΝΟΜΟΣΧΕΔΙΟ «ΑΓΑΠΑ» ΤΗΝ ΑΓΟΡΑ ΤΩΝ ΚΑΖΙΝΟ – ΟΛΗ Η ΕΛΛΑΔΑ ΘΑ ΓΙΝΕΙ ΜΙΑ ΡΟΥΛΕΤΑ!\nΣΚΑΝΔΑΛΟ: ΤΟ ΑΡΙΣΤΕΡΟ ΠΟΛΥΝΟΜΟΣΧΕΔΙΟ «ΑΓΑΠΑ» ΤΗΝ ΑΓΟΡΑ ΤΩΝ ΚΑΖΙΝΟ – ΟΛΗ Η ΕΛΛΑΔΑ ΘΑ ΓΙΝΕΙ ΜΙΑ ΡΟΥΛΕΤΑ!\nΤην ώρα που οι φόροι για τους μικρομεσαίους παραμένουν δυσβάσταχτοι, για τα Καζίνο ισχύει άλλο καθεστώς! Πρώτη φορά αριστερά! Πρώτη φορά τέτοια ασυλία στα Καζίνο και τον τζόγο. Ότι δεν πήραν οι δανειστές μέσω Μνημονίου θα το πάρουν μέσω τζόγου!


Bruschettas για όλα τα γούστα – Mommy Cool\nHomeMommyCoolΣυνταγέςBruschettas για όλα τα γούστα\nBruschettas για όλα τα γούστα\nΑλμυρές Bruschettas για όλα τα γούστα που μπορούν να συνοδεύσουν το γεύμα σας ή ακόμα και να αποτελέσουν ένα ολοκληρωμένο ,νόστιμο πάνω από όλα υγιεινό γεύμα!\nΓαλλική μπαγκέτα ή ψωμί ολικής αλέσεως\n2 μέτριες ντομάτες σε κυβάκια χωρίς σπόρια\nΨήνουμε τις φέτες του ψωμιού στο γκριλ ή την τοστιέρα.\nΑλείφουμε το ψημένο ψωμί με τη σκελίδα του ωμού σκόρδου κομμένη στη μέση.\nΣ’ ένα μπολ ανακατεύω 2-3 ντομάτες που έχω κόψει σε μικρά κομματάκια, ελάχιστο αλάτι και φύλλα από φρέσκο βασιλικό\nΡαντίζω με ελαιόλαδο το ψημένο ψωμί για να το ρουφήξει και από πάνω μ’ ένα κουτάλι βάζω τα υλικά μου και σερβίρω.\n250 γραμμάρια γραβιέρα\nΡίξτε τα μανιτάρια κομμένα σε χοντρά κομμάτια, περιχύνετε με την έτοιμη σάλτσα, ανακατεύετε και ρίχνετε τις ελιές καθαρισμένες.\nΣε ένα τηγάνι σε μέτρια φωτιά ρίχνουμε λίγο ηλιέλαιο και σοτάρουμε το μείγμα μανιταριών για 5 λεπτά και αποσύρουμε από το τηγάνι. Μετά ζεσταίνουμε τα ψωμάκια στο ίδιο τηγάνι για 2 λεπτά από κάθε πλευρά μέχρι να φρυγανιστούν.\nΣερβίρουμε πάνω σε φέτες ψωμιού το μείγμα μανιταριών, με μια στρώση γραβιέρα. Επαναλαμβάνουμε σε όλα τα ψωμάκια.\nΣτη συνέχεια ψήνουμε στο φούρνο στους 180 βαθμούς με αέρα για 8 λεπτά και σερβίρουμε.\nΠροετοιμασία 10΄ Μαγείρεμα 5΄\n4 λουκάνικα χωριάτικα με πράσο, κομμένα σε χοντρές ροδέλες\n100 γρ. λιαστές ντομάτες από βάζο, καλά στραγγισμένες από το λάδι\n4 μεγάλες φέτες ψωμί (της αρεσκείας μας)\n100 γρ. χοντροκομμένα φύλλα ρόκας\nΣε αντικολλητικό τηγάνι σοτάρουμε τα λουκάνικα ανακατεύοντας συνεχώς για 4 – 5 λεπτά μέχρι να ροδίσουν. Πολτοποιούμε στο μπλέντερ τις λιαστές ντομάτες μέχρι να γίνουν ένας λείος πολτός. Ψήνουμε στο γκριλ ή στην τοστιέρα τις φέτες ψωμί και μετά τις αλείφουμε με τον «πελτέ» λιαστής ντομάτας.\nΜοιράζουμε τα λουκάνικα στις φέτες ψωμιού και γαρνίρουμε με τα φύλλα ρόκας. Ραντίζουμε με το ελαιόλαδο, πασπαλίζουμε με φρεσκοτριμμένο πιπέρι και σερβίρουμε.\nΜπρουσκέτες με κρέμα φέτας\nΠροετοιμασία 15΄ Αναμονή 1 ημέρα\n200 γρ. φρέσκο γάλα 650 γρ.\nφέτα σκληρή, μετρίως αλμυρή\n1 κοφτό κουτ. γλυκού μαστίχα κοπανισμένη σε σκόνη ή 3-4 σταγόνες μαστιχέλαιο\nΕτοιμάζουμε την κρέμα φέτας από την προηγούμενη ημέρα, γιατί πρέπει να μείνει αρκετές ώρες στο ψυγείο ώστε να σφίξει. Ζεσταίνουμε το φρέσκο γάλα σε ένα κατσαρολάκι και μόλις ξεκινήσει ο βρασμός το αποσύρουμε αμέσως από τη φωτιά. Προσθέτουμε τη σκόνη μαστίχας (αν έχουμε μαστιχέλαιο, θα το βάλουμε αργότερα) και ανακατεύουμε καλά να διαλυθεί. Θρυμματίζουμε τη φέτα με τα χέρια μας και τη ρίχνουμε στο μπλέντερ.\nΠροσθέτουμε αμέσως το καυτό γάλα (και το μαστιχέλαιο σε αυτή τη φάση) και ανακατεύουμε στη γρήγορη ταχύτητα, έως ότου προκύψει μια λεία κρέμα (άλειμμα). Βάζουμε το μείγμα σε μπολ, προσθέτουμε πιπέρι, ανακατεύουμε και το αφήνουμε στο ψυγείο για όλο το βράδυ, σκεπασμένο με μεμβράνη.\nΚόβετε τα κολοκυθάκια σε λεπτές φέτες ή σε κύβους, τις βάζουμε σε ένα μπολ, τις περιχύνουμε με το ελαιόλαδο, πασπαλίζουμε με αλατοπίπερο, ανακατεύουμε και τα ψήνουμε σε αντικολλητικό τηγάνι για 2 – 3 λεπτά μέχρι να ροδίσουν ελαφρώς. Ψήνουμε το ψωμί ελαφρώς στο φούρνο ή στην τοστιέρα, απλώνουμε σε κάθε φέτα τη σάλτσα ντομάτας ή αλείφουμε κάθε μία με 1 κουτ. γλυκού πελτέ ντομάτας. Προσθέτουμε τα σοταρισμένα κολοκυθάκια και τελειώνουμε με τη φέτα ή το τυρί της αρεσκείας μας. Τρίβουμε πιπέρι και σερβίρουμε. Αν θέλουμε, τις γκρατινάρουμε για λίγο στο γκριλ.\nΜπρουσκέτα με ντομάτα και ζαμπόν\n1 φραντζολάκι ψωμί τσιαπάτα\nΚόβουμε τις ντομάτες σε κομμάτια σε ένα μπολ, προσθέτουμε το βασιλικό, το ξίδι, το ελαιόλαδο, το αλάτι και το πιπέρι. Ανακατεύουμε το μείγμα με ένα κουτάλι και το αφήνουμε να ηρεμήσει μέχρι να βγάλει η ντομάτα όλους τους χυμούς. Ψήνουμε ελαφρά το ψωμί και απλώνουμε πάνω το σκόρδο. Τοποθετούμε τις φέτες σε ένα πιάτο, χύνουμε από πάνω το μίγμα ντομάτας και προσθέτουμε δύο φέτες ζαμπόν.\n4 φέτες από πολύσπορο καρβέλι\n240 γραμμάρια μοτσαρέλα κομμένη σε φέτες\n1 ντομάτα ψιλοκομμένη κομμένη σε φέτες\n4 κουταλιές σούπας σάλτσα πέστο\n80 γραμμάρια καβουρδισμένο κουκουνάρι\n25 γραμμάρια παρμεζάνα (τριμμένη)\n25 φύλλα βασιλικό (πλατύφυλλο)\n2 σκελίδες σκόρδο (χοντροκομμένο)\nΣτη συνέχεια σε ένα ξύλο κοπής απλώνετε τις φέτες από το πολύσπορο καρβέλι.\nΜε μια σπάτουλα απλώνετε το πέστο σε κάθε μπρουσκέτα, προσθέστε από μια φέτα τυρί μοτσαρέλα και μια φέτα ντομάτα.\nΣε αντικολλητικό τηγάνι καβουρδίζουμε σε μέτρια ως δυνατή φωτιά το κουκουνάρι για 2-3 λεπτά.\nΠροσέχουμε να μην καεί, διότι μπορεί να αρπάξει αμέσως.\nΒάζουμε στο μπλέντερ το σκόρδο, τον βασιλικό, το κουκουνάρι, αλάτι και πιπέρι και γυρνάμε τον διακόπτη μια-δυο φορές για να πολτοποιηθούν ελαφρώς τα υλικά.\nΠροσθέτουμε το λάδι και χτυπάμε σε μέτρια ταχύτητα για 2 λεπτά. Προσθέτουμε τα τυριά και δουλεύουμε το μείγμα ώσπου να ομογενοποιηθεί.


GRAVEHILL: “Death Curse” - ROCKWAY\n[ March 3, 2021 ] BLOODLETTER: “Funeral Hymns”\tΚΡΙΤΙΚΕΣ\n[ March 3, 2021 ] PRIMITAI: “Violence Of The Skies”\tΚΡΙΤΙΚΕΣ\n[ March 3, 2021 ] ANNEKE VAN GIERSBERGEN: “The Darkest Skies Are The Brightest”\tΚΡΙΤΙΚΕΣ\nHomeΚΡΙΤΙΚΕΣGRAVEHILL: “Death Curse”\nApril 2, 2014 Σπύρος Χαλικιάς ΚΡΙΤΙΚΕΣ Comments Off on GRAVEHILL: “Death Curse”\nΉταν λοιπόν μία από τις φορές όπου πρίν καν ακούσω το άλμπουμ, από το εξώφυλλο και μόνο, είχα καταλάβει περί τίνος πρόκειται. Και ευτυχώς δεν έπεσα ούτε στιγμή έξω. Τι ήταν λοιπόν αυτό που άκουσα…;\nΠαλιομοδίτικο, καλοπαιγμένο, ταχύτατο και άκρως πωρωτικό death metal. H τρίτη ολοκληρωμένη δουλειά των αμερικανών Gravehill αποτελεί ουσιαστικά, πέρα από την μακράν καλύτερη τους μέχρι σήμερα, ένα διαμάντι του death metal. Ας μην τα περιπλέκουμε τα πράγματα μάγκες. Γουστάρεις speedατο, τίγκα τσιταρισμένο old school death metal; Εδώ είσαι. Βρήκες το λιμάνι σου, στο οποίο θα είσαι αραγμένος για πολύ καιρό. Το μόνο σίγουρο.\nDeath πανδαισία ( με τις πινελιές από Morbid Angel, Entombed, Dismember να είναι πλέον ξεκάθαρες) στο ομότιτλο καθώς και στα “At Hell’ s Command”, “The Ascending Fire” και το φοβερό “Open Their Throats”, και επειδή δεν θέλουν να στεναχωρήσουν τους πιο thrashάδες φίλους τους τα Slayer/ Sodom/ Venom “Unending Lust for Evil”, “Crucified” και “Fear the Reaper” ( αυτή η “Painkiller” εισαγωγή με την πανκίζουσα μπασογραμμή με έστειλε αδιάβαστο) είναι εδώ για να συνθέσουν αυτό το καθόλου φιλικό και πέρα για πέρα επιθετικό δίσκαρο. Η συμμετοχή δε μεγάλων ονομάτων του death ήχου όπως είναι οι Chris Reifert, Εric Cutler (Autopsy) και ο θρυλικός Kam Lee (Massacre, πέρασε και από τους Death) λέει από μόνη της πολλά.\nΜήν το σκέφτεσαι και πολύ. Βάλε το “Death Curse” να παίζει στο τέρμα (αντενδείκνυται εν ώρα οδήγησης για προφανείς λόγους) και αυτόματα ας πούμε πως… ίσως χρειαστείς μία μικρή ανακαίνιση στο χώρο σου. Ποιός θα σε παρεξηγήσει άλλωστε;


Πρώτο Trailer Απο Το "Stretch"\nΒρίσκεστε σε:Home » Trailers Ταινιών » Πρώτο Trailer Απο Το "Stretch"\nΑπο Cinemode στις\t 26/09/2014 Trailers Ταινιών\nΗ Universal κυκλοφόρησε το πρώτο trailer απο το "Stretch", την νέα ταινία του Joe Carnahan.\n"Στην προσπάθεια να καλύψει τα μεγάλα χρέη του απο το τζόγο, ένας σωφέρ (Patrick Wilson) αναλαμβάνει να δουλέψει για ένα δισεκατομμυριούχο (James Badge Dale) που θα του κάνει τη ζωή κόλαση."\nΔραματική κωμωδία σε σκηνοθεσία και σενάριο του Joe Carnahan ("The A-Team", "The Grey"). Πρωταγωνιστούν οι Patrick Wilson, James Badge Dale, Norman Reedus, Jessica Alba, Chris Pine, Ray Liotta, Brooklyn Decker, Ed Helms, Mindy Robinson, Randy Couture, Anne McDaniels, Matthew Willig, David Hasselhoff, Erika Jordan.\nΟ Joe Carnahan επιστρέφει με μια ακατάλληλη και περιέργη κωμωδία, με πλούσιο cast και πολλά προβλήματα στα παρασκήνια, καθώς την τελευταία στιγμή η Universal έχασε την πίστη της στο project, καθυστερώντας την κυκλοφορία της ταινίας που είχε ολοκληρωθεί εδώ και ένα χρόνο.\nΗ ταινία που αρχικά ήταν προγραμματισμένη για την άνοιξη, τελικά θα κυκλοφόρησει στην Αμερική μέσα στο φθινόπωρο, ενώ η διάθεση του σε video on demand απο τις 7 Οκτωβρίου.\nΝέο Trailer Από Το "Moonfall" Του Roland Emmerich


Ελάχιστοι τον θυμούνται πια – Ο ήρωας φοιτητής που κάηκε για να καταγγείλει τη Χούντα – ΤΡΙΚΚΗPress – Τα νέα των Τρικάλων\nΕλάχιστοι τον θυμούνται πια – Ο ήρωας φοιτητής που κάηκε για να καταγγείλει τη Χούντα Reviewed by Momizat on Σεπ 19 . "'Συγχώρεσε με γι’αυτό που έκανα και μην κλάψεις. Ο γιος σου δεν είναι ήρωας'". Το τελευταίο γράμμα του φοιτητή Κώστα Γεωργάκη που αυτοπυρπολήθηκε το 1970 στην "'Συγχώρεσε με γι’αυτό που έκανα και μην κλάψεις. Ο γιος σου δεν είναι ήρωας'". Το τελευταίο γράμμα του φοιτητή Κώστα Γεωργάκη που αυτοπυρπολήθηκε το 1970 στην Rating: 0\nΕλάχιστοι τον θυμούνται πια – Ο ήρωας φοιτητής που κάηκε για να καταγγείλει τη Χούντα\nΔημοσιεύτηκε στις: 19 Σεπτεμβρίου, 2016 στην κατηγορία: ΕΛΛΑΔΑ | σχόλια : 1\n“‘Συγχώρεσε με γι’αυτό που έκανα και μην κλάψεις. Ο γιος σου δεν είναι ήρωας'”. Το τελευταίο γράμμα του φοιτητή Κώστα Γεωργάκη που αυτοπυρπολήθηκε το 1970 στην πλατεία της Γένοβας για να καταγγείλει την τυραννία στην Ελλάδα.\nΉταν 19 Σεπτεμβρίου 1970, ώρα 3 τη νύχτα, όταν έξω από την κεντρική πλατεία Ματεότι της Γένοβα, μπροστά από τα σκαλοπάτια του Μεγάρου των Δόγηδων, ο 22χρονος Κώστας Γεωργάκης τυλιγμένος στις φλόγες φώναζε ηρωικά: “Ζήτω η ελεύθερη Ελλάδα – Κάτω η δικτατορία – Το έκανα για την Ελλάδα μου». Η ομάδα οδοκαθαριστών που καθάριζε την πλατεία Ματεότι βρέθηκε μπροστά σε μια εικόνα που αποτέλεσε την πρώτη «ανθρωποθυσία» απέναντι στο καθεστώς της χούντας στην Ελλάδα….\nΉταν αποφασισμένος να θυσιαστεί\nΟ Κώστας Γεωργάκης Γεννήθηκε στην Κέρκυρα, στις 23 Αυγούστου του 1948 και ήταν γιος ράφτη. Σπούδαζε Γεωλογία στην Ιταλία, όταν το 1970 ανώνυμα σε συνέντευξή του αποκάλυψε ότι η Χούντα είχε διεισδύσει στις ελληνικές οργανώσεις της Ιταλίας. Φοβούμενος ότι η Χούντα αργά ή γρήγορα θα ανακάλυπτε την ταυτότητά του, αποφάσισε να προβεί σε μια πράξη διαμαρτυρίας η οποία δεν θα έδινε τη δυνατότητα στο καθεστώς να προβεί σε αντίποινα στην οικογένειά του, που ήταν στην Ελλάδα. Λίγο καιρό αργότερα, δέχτηκε επίθεση από παρακρατικούς. Παρότι ήταν ενεργός φοιτητής αντιμετώπισε πρόβλημα με την αναβολή της στρατιωτικής του θητείας. Παράλληλα, η οικογένειά του στην Κέρκυρα δεχόταν και αυτή τις πιέσεις. Ο Γεωργάκης αποφάσισε πως έπρεπε να πάρει την κατάσταση στα χέρια του και να δώσει ένα ηχηρό μήνυμα ώστε να προκαλέσει διεθνή συζήτηση για την πολιτική κατάσταση στην Ελλάδα. Χάρισε το αντιανεμικό του στην αρραβωνιαστικιά του Ροζάνα, έγραψε μια επιστολή στον πατέρα του και ξεκίνησε για την πλατεία Ματεότι μαζί με τρία μπουκάλια βενζίνη.\nΗ σορός του Κώστα Γεωργάκη μεταφέρθηκε από φίλους και συμφοιτητές του στο νεκροταφείο της ιταλικής πόλης, όπου έμεινε άταφη για τέσσερις μήνες. Η Χούντα ήθελε να αποφύγει τη δημοσιότητα και δεν επέτρεπε την άμεση μεταφορά στην Ελλάδα. Τελικά η σορός μεταφέρθηκε κρυφά στην Κέρκυρα, με το πλοίο “Αστυπάλαια”, στις 18 Ιανουαρίου 1971. Όπως έγραψε ο ίδιος στην επιστολή προς τον πατέρα του: Εγώ δεν μπορώ να κάνω αλλιώς παρά να σκέφτομαι και να ενεργώ σαν ένα ελεύθερο άτομο. Η γη μας, που γέννησε την ελευθερία, θα εκμηδενίσει την τυραννία!\nΝικηφόρος Βρεττάκος, Αυτοπυρπόληση. Στον φοιτητή που αυτοπυρπολήθηκε στη Γένοβα το 1970\n“Ντύθηκες γαμπρός φωταγωγήθηκες σαν έθνος. Έγινες ένα θέαμα ψυχής ξεδιπλωμένης στον ορίζοντα. Είσαι η φωτεινή περίληψη του δράματος μας, τα χέρια μας προς την Ανατολή και τα χέρια μας προς τη Δύση. Είσαι στην ίδια λαμπάδα τη μια τ’ αναστάσιμο φως κι ο επιτάφιος θρήνος μας.\n19 Σεπτεμβρίου 2016 στις 23:45\nΚαι κάποιοι άλλοι έχτισαν πολιτικές καριερες μόνο και μόνο με ένα πέρασμα από το Πολυτεχνείο!


Toshiba UHS-II, η πιο γρήγορη microSD καρτα στον κόσμο | PHONEGR TECH BLOG\nHome / τεχνολογία / microSD / news / phonegr / tech / toshiba / Toshiba UHS-II, η πιο γρήγορη microSD καρτα στον κόσμο\nOMAΔΑ UNWIRED Δευτέρα, Απριλίου 21, 2014 τεχνολογία , microSD , news , phonegr , tech , toshiba Edit\nΗ τελευταία κάρτα microSD που κυκλοφόρησε η Toshiba είναι και η πιο γρήγορη αυτή τη στιγμή στον κόσμο. Η έκδοση στα 32Gb της Toshiba UHS-II microSD φτάνει ταχύτητες ανάγνωσης μέχρι 260 MB/s και εγγραφής 240 MB/s. Υπάρχει και μια έκδοση στα 64 Gb διαθέσιμη, αλλά δεν είναι τόσο γρήγορη, με μέγιστη ταχύτητα ανάγνωσης τα 145 MB/s και εγγραφής τα 130 MB/s. Χρησιμοποιεί exFat σύστημα και λειτουργεί με full-duplex interface με data rate 1.5 Gbps. Η 32 Gb έκδοση επιτυγχάνει αυτές τις ταχύτητες χάρη σε τεχνολογία two-lane half-duplex interface, που είναι η διπλάσια από την 64Gb, δηλαδή στα 3.12 Gbps.\nΗ Toshiba αναφέρει ότι η UHS-II microSD κάρτα προσφέρει 8x βελτίωση στην ταχύτητα εγγραφής και 2.7x βελτίωση στην ταχύτητα ανάγνωσης σε σχέση με την προηγούμενη γενιά UHS-I. Η τιμή και διαθεσιμότητα δεν έχουν επιβεβαιωθεί ακόμη αλλά αναμένεται να κυκοφορήσει σε Ευρώπη και Βόρεια Αμερική σε λίγες εβδομάδες.


Cynaegeirus — 17 Ιουνίου 2021\nΗ Google κυκλοφόρησε την πρώτη έκδοση Beta του Android 12 τον περασμένο μήνα και πρόσφατα κυκλοφόρησε την έκδοση Beta2. Ο Dave Burke, αντιπρόεδρος των Android projects, αποκάλυψε ότι η έκδοση beta του Android 12 έχει γίνει η έκδοση που έχει ληφθεί / εγκατασταθεί στην ιστορία του Android τις περισσότερες φορές. Η δημόσια έκδοση beta είναι προς το παρόν διαθέσιμη για τηλέφωνα Pixel της Google (Pixel 3 και άνω). Αυτή η ενημέρωση είναι επίσης διαθέσιμη για μάρκες όπως οι OnePlus, Lenovo, Asus, Oppo, Realme, Sharp, Tecno, TCL, Vivo, Xiaomi και ZTE.\nΤο Android 12 φέρνει πολλές νέες δυνατότητες, το πιο συναρπαστικό είναι τα νέα οπτικά εφέ. Εκτός από νέες κινούμενες εικόνες, γραφικά στοιχεία και μια τροποποιημένη οθόνη κλειδώματος, παρέχει επίσης μια λειτουργία θεμάτων. Μπορείτε να αλλάξετε τα χρώματα που χρησιμοποιούνται από ολόκληρο το λειτουργικό σύστημα αλλάζοντας απλώς την ταπετσαρία. Δεν θα εμφανίζονται όλες οι οπτικές αλλαγές σε αυτή τη πρώτη beta, οι υπόλοιπες θα κυκλοφορήσουν σταδιακά.\nΗ Google προσαρμόζει επίσης άλλες πτυχές της εμπειρίας Android, όπως ειδοποιήσεις και γρήγορες ρυθμίσεις. Έχουν γίνει επίσης ορισμένες βελτιώσεις στην προστασία της ιδιωτικής ζωής και της ασφάλειας. Η εφαρμογή θα έχει ενδείξεις κατά τη χρήση της κάμερας ή του μικροφώνου του τηλεφώνου και είναι πιο εύκολο να έχετε πρόσβαση στα διάφορα δικαιώματα όλων των εφαρμογών σε έναν πίνακα ελέγχου.\nΑπό την πλευρά του gaming, το Android 12 θα διαθέτει το δικό του Game mode. Οι χρήστες μπορούν να ενεργοποιήσουν τη «Λειτουργία παιχνιδιού» στη διεπαφή ρυθμίσεων του Android 12. Αρχικά, πρέπει να εισάγετε το μενού «Ειδοποίηση» και να μεταβείτε στη διεπαφή «Μην ενοχλείτε». Από εκεί, κάντε κλικ στο Πρόγραμμα. Εκεί, θα δείτε την επιλογή ενεργοποίησης του Game Mode. Αφού την ενεργοποιήσετε, θα δείτε τις νέες δυνατότητες που συνοδεύουν τη λειτουργία παιχνιδιού. Μπορεί να εμφανίσει το ρυθμό καρέ FPS, καταγραφή οθόνης, στιγμιότυπα οθόνης και οθόνες live παιχνιδιών. Ωστόσο, φαίνεται ότι η λειτουργία δεν είναι πλήρως λειτουργική προς το παρόν.\nΈνα άλλο νέο χαρακτηριστικό στο νέο σύστημα της Google θα είναι το χαρακτηριστικό «car key». Από πέρυσι, τα iPhone μπορούν να λειτουργήσουν ως «κλειδί αυτοκινήτου» για συμβατά έξυπνα αυτοκίνητα. Το Android 12 θα περιλαμβάνει επίσης αυτήν τη δυνατότητα για να μετατρέψει ένα smartphone Android σε κλειδί αυτοκινήτου. Ωστόσο, φαίνεται ότι αυτή η δυνατότητα θα είναι πρώτα διαθέσιμη μόνο για συσκευές Pixel και Samsung Galaxy. Μόνο ένα αυτοκίνητο από τη BMW θα είναι συμβατό προς το παρόν με αυτήν τη δυνατότητα. Υπάρχουν δύο βασικές λύσεις για την πραγματοποίηση της αλλαγής του κλειδιού αυτοκινήτου ενός κινητού τηλεφώνου. Οι λύσεις είναι UWB (Ultra Wideband Technology) και NFC (Near Field Communication Technology).\nΗ Google σχεδιάζει να εισαγάγει έναν «πίνακα ελέγχου απορρήτου» στο επερχόμενο σύστημα. Σύμφωνα με πληροφορίες, αυτή η λειτουργία θα διευκολύνει τους χρήστες να περιορίσουν την πρόσβαση των εφαρμογών στο τηλέφωνο. Θα αποκλείσει την πρόσβαση των εφαρμογών στην κάμερα του τηλεφώνου, την τοποθεσία, το μικρόφωνο και άλλες τοποθεσίες.\nNext post Tronsmart 8th Anniversary: ξεκίνησε με δυνατά events, που δεν χάνονται!


Sportspoint.gr | Greek Internet Marketing\nH Sportspoint είναι μια εταιρεία που εμπορεύεται αθλητικά παπούτσια και ρούχα, έχοντας μεγάλη ποικιλία από επώνυμα brands και πελάτες από όλες τις ηλικίες.\nΗ νέα έκδοση του Site σε πλατφόρμα Magento διαθέτει πλήρη διασύνδεση με το μηχανογραφικό Soft1, και μπορεί να διαχειριστεί δεκάδες χιλιάδες προϊόντα και πολλαπλές παραγγελίες ανά ώρα. 1) Κορυφαία πλατφόρμα Magento CE\nTo Design δημιουργήθηκε από «Λευκή Σελίδα», ενώ αποφασίστηκε και η στροφή στην κορυφαία και αξιόπιστη πλατφόρμα του Magento.\n2. Αναβαθμισμένες δυνατότητες Αναζήτησης, Φίλτρα αναζητήσεων\nΤο νέο Sportspoint.gr παρέχει αναβαθμισμένες δυνατότητες Αναζήτησης στον εκάστοτε Χρήστη, Φίλτρα αναζητήσεων και δυνατότητες τροποποίησης των φίλτρων, ακόμα και από το backend.\n3. Μηχανογραφικό Σύστημα Soft1\nΚομβικό σημείο ήταν η διασύνδεση του site με το Μηχανογραφικό Σύστημα Soft1 δίνοντας έτσι την δυνατότητα: α) Να ενημερώνεται άμεσα το site για τη διαθεσιμότητα των κωδικών και τις αλλαγές τιμών. Έτσι δεν χρειάζεται πλέον έξτρα καταχώριση δεδομένων και αποφεύγονται τα λάθη από τις καθημερινές τροποποιήσεις.\nβ) Παρέχει έγκυρη πληροφόρηση στον κάθε πελάτη για την διαθεσιμότητα των κωδικών και τις τιμές.\n4. Προσθήκη Σχετικών και Upsales προϊόντων\nΈνα ακόμα χαρακτηριστικό του νέου site είναι η προσθήκη Σχετικών και Cross-Sell προϊόντων δηλαδή:\nΕμφάνιση σχετικών προϊόντων με αυτά που βλέπει ο πελάτης\nΕμφάνιση των προϊόντων που ήδη έχει δει ο πελάτης. 5. Σύγχρονος σχεδιασμός, Αναβαθμισμένη εμπειρία χρήσης, Προηγμένη αναζήτηση προϊόντων.\nΓια το νέο Sportspoint.gr δόθηκε έμφαση στο Σύγχρονο Σχεδιασμό, σε μία Αναβαθμισμένη Εμπειρία Χρήσης από τον Πελάτη (User Experience), στην Προηγμένη Αναζήτηση Προϊόντων, την προσωπική επαφή με τους πελάτες μέσω του Blog, στην Βελτιστοποιημένη αποτύπωση του Ιστοτόπου στις Μηχανές Αναζήτησης, στην Ορθή – Εύρυθμη Εμπορική του Διαχείριση αλλά και στην ταχύτατη Προσπελασιμότητα του (Menu).\nΕπισκεφτείτε το Web Site στο παρακάτω σύνδεσμο.


www.filiatrablog.blogspot.com: Υποψήφιο Δημοτικοί Σύμβουλοι Δημοτικής Ενότητας Γαργαλιάνων\nΚΟΝΤΟΣ ΦΩΤΙΟΣ - ΑΓΡΟΤΗΣ\nΚΑΡΑΧΟΥΝΤΡΗΣ ΙΩΑΝΝΗΣ - ΑΓΡΟΤΗΣ\nΚΑΜΠΥΛΗΣ ΝΙΚΟΛΑΟΣ - ΑΓΡΟΤΗΣ\nΚΟΥΝΑΒΗΣ ΠΟΛΥΧΡΟΝΗΣ - ΔΑΣΙΚΟΣ ΥΠΑΛΛΗΛΟΣ\nΚΥΡΙΑΚΟΥΛΟΠΟΥΛΟΣ ΚΑΛΛΙΝΙΚΟΣ (ΑΚΗΣ) - ΑΓΡΟΤΗΣ - ΟΔΟΝΤΟΠΡΟΣΘΕΤΙΚΟΣ( ΕΝ ΕΝΕΡΓΕΙΑ ΔΗΜΟΤΙΚΟΣ ΣΥΜΒΟΥΛΟΣ - ΠΡΟΕΔΡΟΣ ΣΥΝΔΕΣΜΟΥ ΥΔΡΕΥΣΗΣ «ΤΕΛΟΣ ΑΓΡΑΣ»)\nΛΙΤΣΑΣ ΠΑΝΑΓΙΩΤΗΣ - ΣΥΝΤΑΞΙΟΥΧΟΣ - ΕΚΠΑΙΔΕΥΤΙΚΟΣ\nΛΑΠΠΑ ΠΑΝΑΓΙΩΤΑ - ΕΛ. ΕΠΑΓΓΕΛΜΑΤΙΑΣ\nΛΙΤΣΑΣ ΔΗΜΗΤΡΙΟΣ - ΑΓΡΟΤΗΣ - ΠΡΟΠΟΝΗΤΗΣ ΠΟΔΟΣΦΑΙΡΟΥ\nΜΑΘΙΟΥ ΒΑΣΙΛΙΚΗ - ΙΔ. ΥΠΑΛΛΗΛΟΣ\nΞΕΝΟΥ ΛΑΜΠΟΥΣΗ ΕΛΕΝΑ - ΟΙΚΙΑΚΑ\nΠΑΝΑΓΟΠΟΥΛΟΣ ΒΑΣΙΛΕΙΟΣ (ΑΚΗΣ) - ΙΔ. ΥΠΑΛΛΗΛΟΣ\nΠΟΛΙΤΗΣ ΣΩΤΗΡΙΟΣ - ΕΛ. ΕΠΑΓΓΕΛΜΑΤΙΑΣ ΠΡΟΓΡΑΜΜΑΤΙΣΤΗΣ\nΠΑΝΤΕΛΗΣ ΚΩΝΣΤΑΝΤΙΝΟΣ - ΚΡΕΟΠΩΛΗΣ\nΠΟΛΙΤΗΣ ΑΡΓΥΡΗΣ - ΕΛ. ΕΠΑΓΓΕΛΜΑΤΙΑΣ\nΠΑΝΑΓΟΠΟΥΛΟΥ ΣΤΥΛΙΑΝΗ - ΟΙΚΙΑΚΑ\nΣΚΙΑΔΑΣ ΓΕΩΡΓΙΟΣ - ΥΠΑΛΛΗΛΟΣ Δ.Ε.Η. - ΟΙΚΟΝΟΜΟΛΟΓΟΣ\nΣΩΤΗΡΟΠΟΥΛΟΥ ΔΗΜΗΤΡΑ - ΛΟΓ. ΦΟΡΟΤΕΧΝΙΚΟΣ\nΟι υπόλοιποι υποψήφιοι των υπόλοιπων Δημοτικών Ενοτήτων θα παρουσιαστούν σε αντίστοιχη εκδήλωση στα Φιλιατρά την Παρασκευή στις 25 Απριλίου 2014\nΤΣΩΛΗΣ ΓΕΩΡΓΙΟΣ - ΑΓΡΟΤΗΣ\nΟι υπεύθυνοι των δελτίων τύπου θα πρέπει να είναι πιο προσεκτικοί!


Enquist Per Olov | Βιβλία Public\nEnquist Per Olov (0)\nEnquist Per Olov: διάβασε τη βιογραφία\nΟ Περ Όλοβ Ένκβιστ (Per Olov Enquist), γεννημένος το 1934 στη Σουηδία, θεωρείται ένας από τους σημαντικότερους συγγραφείς της χώρας του. Σπούδασε ιστορία της λογοτεχνίας στην Ουψάλα και εργάστηκε ως δημοσιογράφος σε εφημερίδες και στην τηλεόραση μέχρι το 1976. Δίδαξε ως επισκέπτης καθηγητής στο UCLA, και από το 2005 είναι επίτιμος καθηγητής στο Πανεπιστήμιο του Όσλο. Τα μυθιστορήματα και τα θεατρικά του έργα έχουν μεταφραστεί σε πολλές γλώσσες. Τα έργα του χαρακτηρίζονται από έναν προσωπικό τρόπο γραφής, που συγγενεύει πολύ με τη δημοσιογραφική έρευνα. Τα μυθιστορήματά του "Η έξοδος των μουλικάντηδων" (1978), "Άγγελος πεπτωκώς" (1985), "Η βιβλιοθήκη του πλοιάρχου Νέμο" (1991), έγιναν διεθνείς εκδοτικές επιτυχίες. Στην Ελλάδα έχουν παιχτεί, μεταξύ άλλων, τα έργα του "Από την ζωή των σκουληκιών" (Καθρέφτες, 1985), "Η νύχτα των τριβάδων" (ΔΗΠΕΘΕ Καλαμάτας, 1989) και "Η ώρα του Λύγκα" (Θέατρο του Νότου-Αμόρε, 1993). Έφυγε από τη ζωή στις 25 Απριλίου 2020 σε ηλικία 85 ετών.


Σπούδασε Τεχνικός Ιατρικών Οργάνων στο ΙΕΚ ΟΜΗΡΟΣ!\nΣπουδές ΙΕΚ Ιατρικών Οργάνων!\nΜεταξύ άλλων ο Τεχνικός Ιατρικών Οργάνων συνεργάζεται με το ιατρικό, επιστημονικό και νοσηλευτικό προσωπικό και φροντίζει για την εκπαίδευση στη σωστή χρήση και λειτουργία ιατρικών μηχανημάτων υψηλής τεχνολογίας.\nΣπουδάζεις σε Υπερσύγχρονα εργαστήρια Η/Υ, ηλεκτρονικής και ιατρικών οργάνων με όλο τον απαραίτητο εξοπλισμό.\nΠαρακολουθείς εξειδικευμένα σεμινάρια και πραγματοποιείς εκπαιδευτικές επισκέψεις σε συνέδρια και εκθέσεις.\nΔιδάσκουν έμπειροι καθηγητές με μακρά σταδιοδρομία στον κλάδο.\nΙατρικά Σήματα και Συστήματα.\nΕιδικές Εγκαταστάσεις Νοσοκομείων, Υγιεινή και Προστασία Περιβάλλοντος.\nΔιαχείριση Βιοϊατρικής Τεχνολογίας.\nΟι σπουδαστές της Σχολής Ιατρικών Οργάνων του ΙΕΚ ΟΜΗΡΟΣ εργάζονται σε σύγχρονα εργαστήρια επαγγελματικών προδιαγραφών με νέο εξοπλισμό και εργαλεία.\nΚλινικές, διαγνωστικά εργαστήρια και θεραπευτικά κέντρα.\nΒιομηχανίες ή εργοστάσια παραγωγής ιατρικών οργάνων.\nΚαταστήματα πώλησης ιατρικών οργάνων.\nΣτο ΙΕΚ ΟΜΗΡΟΣ σε συναφή ειδικότητα για να αποκτήσεις δεύτερο δίπλωμα επαγγελματικής κατάρτισης.


Όλοι είναι εκεί στην τελευταία αποχαιρετιστήρια εκπομπή της Ελένης Μενεγάκη. Πρώην συνεργάτες της, όπως ο Γρηγόρης Γκουντάραςκαι η Κατερίνα Ζαρίφη. Η κουμπάρα της Νατάσα Θεοδωρίδου, αλλά και οι νυν συνεργάτες της.\nΠολλοί από τους παλαιούς συνεργάτες της Ελένης Μενεγάκη, είτε μέσω Skype είτε στο πλατό, βρίσκονται στην τελευταία της εκπομπή. Και η συγκίνηση για την παρουσιάστρια είναι μεγάλη.\nΟ πρώτους από τους πρώην συνεργάτες της που βγήκε στον «αέρα» μέσω Skype, ήταν ο Νίκος Μουτσινάς και ο διάλογος που ακολούθησε μεταξύ τους είχε και συγκινητικές στιγμές, αλλά και απίθανες ατάκες.\nΣήμερα είναι η τελευταία εκπομπή της Ελένης Μενεγάκη στον Alpha, αλλά και στην τηλεόραση, τουλάχιστον για κάποιο διάστημα, όπως η ίδια έχει ανακοινώσει. Το τηλεοπτικό κοινό περιμένει με συγκίνηση αυτό το τελευταίο τηλεοπτικό «αντίο» της παρουσιάστριας, η οποία δεν έχει κρύψει ότι αυτός ο αποχαιρετισμός τής είναι δύσκολος.\nΤελευταία εκπομπή της Ελένης Μενεγάκη η σημερινή και η αποχώρησή της από την τηλεόραση, δεν θα μπορούσε να μείνει ασχολίαστη από το Twitter. Οι χρήστες του συγκεκριμένου μέσου κοινωνικής δικτύωσης έχουν πάρει από νωρίς θέση και τα tweets δίνουν και παίρνουν.\nΕυχές από τον Γιώργο Πατούλη για τα 10 χρόνια του newsbeast.gr\nΑντίστροφα μετρά ο χρόνος και σε λίγες ώρες από τώρα, η Ελένη Μενεγάκηθα πει το δικό της τηλεοπτικό «αντίο» στο πιστό της κοινό τα τελευταία σχεδόν 30 χρόνια της καριέρας της.\nΣελίδα 5 από 721


Σωζόμαστε μόνο με την πίστη, ή με την πίστη συμπεριλαμβανομένου και των πράξεων;\nΑυτό είναι πιθανόν το σημαντικότερο ερώτημα σ’ ολόκληρη την Χριστιανική θεολογία σήμερα. Αυτό το ερώτημα ήταν η αιτία της Μεταρρυθμίσεως – το σχίσμα ανάμεσα στην Προτεσταντική και Καθολική εκκλησία. Αυτό το ερώτημα είναι κλειδί-διαφορά μεταξύ του Βιβλικού Χριστιανισμού και πλείστων "Χριστιανικών" λατρειών. Σωζόμαστε μόνο με την πίστη ,ή με την πίστη και τα έργα; Είμαι σωσμένος μόνο με την πίστη στον Ιησού, ή χρειάζεται να πιστεύω στον Ιησού και να πράττω ορισμένα πράγματα;\nΤο ερώτημα μόνο πίστη ή πίστη και έργα είναι δύσκολο σε κάποιες Βιβλικές περικοπές τις οποίες δεν είναι εύκολο να εναρμονίσεις. Συγκρίνετε Ρωμαίους 3:28, 5:1 και Γαλάτας 3:24 με Ιακώβου 2:24. Κάποιοι βλέπουν την διαφορά ανάμεσα στον Παύλο ( σωτηρία μόνο με την πίστη ) και τον Ιάκωβο (σωτηρία με πίστη συν πράξεις ).Στην πραγματικότητα, ο Παύλος και ο Ιάκωβος δεν είχαν διόλου διαφωνίες. Η μοναδική διαφωνία για την οποία κάποιοι άνθρωποι δηλώνουν ότι υπάρχει είναι σχετικά με την πίστη και τις πράξεις. Ο Απόστολος Παύλος δογματικώς δηλώνει ότι η δικαιολογία είναι μόνο με την πίστη (Εφεσίους 2:8-9) ενώ φαίνεται ότι ο Ιάκωβος λέει ότι η δικαιολογία είναι με την πίστη και τα έργα. Αυτό το προφανές πρόβλημα είναι λυμένο με την εξέταση αυτού που πραγματικά ήθελε ο Ιάκωβος να πει. Ο Ιάκωβος απορρίπτει την άποψη ότι μπορεί κάποιος να πιστεύει, και να μην κάνει κάτι καλό (Ιάκωβος 2:17-18). Ο Ιάκωβος δίνει έμφαση στο γεγονός ότι την αληθινή πίστη στον Χριστό θα φέρουν η αλλαγή της ζωής και οι καλές πράξεις (Ιάκωβος 2:20-26). Ο Ιάκωβος δεν μιλά ότι δικαιολογούμαστε με την πίστη συν τις πράξεις, αλλά, αντιθέτως, ότι το άτομο που πράγματι δικαιολογείται με την πίστη, θα έχει και καλές πράξεις στη ζωή του. Αν το άτομο δηλώνει ότι είναι πιστός, και δεν έχει καλές πράξεις στη ζωή του – τότε είναι πολύ πιθανό αυτό να μην έχει αληθινή πίστη στο Χριστό (Ιάκωβος 2:14, 17, 20, 26).\nΟ Απόστολος Παύλος λέει τα ίδια πράγματα στις επιστολές του. Οι καλοί καρποί, τους οποίους πρέπει να έχει ο πιστός στην ζωή του, είναι εκχωρημένοι στην επιστολή προς Γαλάτας 5:22-23. Αμέσως μετά μας λέει ότι είμαστε σωσμένοι με την πίστη, και όχι με έργα (Εφεσίους 2: 8-9), ο Παύλος μας πληροφορεί ότι είμαστε δημιουργημένοι για καλά έργα (Εφεσίους 2:10). Ο Παύλος προσδοκάει το ίδιο τόσο όσο και ο Ιάκωβος από την αλλαγμένη ζωή, “Αρα, λοιπόν, αν κανείς ανήκει στο Xριστό, είναι καινούργιο δημιούργημα. Tα παλιά πέρασαν, τώρα πια έχουν γίνει όλα καινούργια! ” (Β΄ Κορινθίους 5:17)! Ο Ιάκωβος και ο Παύλος δεν έχουν διαφωνίες στην διδασκαλία περί της σωτηρίας. Αυτοί προσεγγίζουν το ίδιο θέμα με διαφορετική προοπτική. Ο Παύλος δίνει έμφαση ότι δικαιολογία είναι μόνο με την πίστη, ενώ ο Ιάκωβος δίνει έμφαση στο γεγονός ότι η πίστη στον Χριστό φέρει καλά έργα.


Τα βραβεία του Φεστιβάλ Κινηματογράφου Βενετίας | Περιεχόμενα | DW | 12.09.2016\nΤα βραβεία του Φεστιβάλ Κινηματογράφου Βενετίας\nΗ απονομή των Χρυσών Λεόντων στο 73ο Διεθνές Φεστιβάλ Κινηματογράφου της Βενετίας αναμενόταν με αγωνία. Εδώ οι νικητές και οι χαμένοι των βραβεύσεων.\nΟ Χρυσός Λέοντας στον Λαβ Ντίαζ\nΣτα χέρια του Λαβ Ντίαζ κατέληξε φέτος ο Χρυσός Λέοντας για την καλύτερη ταινία. Ο φιλιπιννέζος σκηνοθέτης είναι γνωστός για τις μακράς διάρκειας ταινίες του. Αν και συντομότερο, το νέο του φιλμ The Woman Who Left διαρκεί σχεδόν τέσσερις ώρες! Η δραματική υπόθεση: μια γυναίκα που έχει φυλακιστεί άδικα αποφυλακίζεται μετά από χρόνια και παίρνει εκδίκηση.\nΑργυρός Λέοντας για δύο σκηνοθέτες\nΟαμάτ Εσκαλάντε και ο Αντρέι Κοντσαλόφσκι (δεξιά) μοιράστηκαν τον Αργυρό Λέοντα για την καλύτερη σκηνοθεσία. Το Paradise του ρώσου σκηνοθέτη πρόκειται για μια προσπάθεια διαφυγής από τη Γερμανία στο τέλος του Β’ Παγκοσμίου Πολέμου με θανάσιμη κατάληξη. Ο Μεξικανός Αμάτ Εσκαλάντε βραβεύθηκε για την ταινία του Untamed, συνδυάζοντας στοιχεία επιστημονικής φαντασίας και ρεαλισμού.\nΕιδικό βραβείο στον Τομ Φορντ\nΟ αμερικανός σχεδιαστής μόδας Τομ Φορντ τραβά για άλλη μια φορά τα φώτα της δημοσιότητας για τις σκηνοθετικές του επιδόσεις. Η ταινία Nocturnal Animals τιμήθηκε με το ειδικό βραβείο της επιτροπής του φεστιβάλ. Το θρίλερ του Τομ Φορντ βασίζεται σε μυθιστόρημα του Όστιν Ράιτ και αφορά την περίπτωση ενός συγγραφέα.\nΚαλύτερη ηθοποιός η Έμμα Στόουν\nΣτο μιούζικαλ La La Land η Έμμα Στόουν υποδύεται μια ηθοποιό, τη Μία, η οποία καταλήγει στο Χόλυγουντ. Εκεί συναντά έναν μουσικό της τζαζ και τον ερωτεύεται. Η νέα ταινία βασίζεται στην παράδοση των μιούζικαλ α λα Φρεντ Αστέρ. Έχει πολύ χορό και άφθονο τραγούδι.\nΚαλύτερος ηθοποιός ο Όσκαρ Μαρτίνεζ\nΟ αργεντινός ηθοποιός κέρδισε τον Χρυσό Λέοντα για την καλύτερη ανδρική ερμηνεία στο 73ο Φεστιβάλ Βενετίας. Στην ταινία El ciudadano ilustre υποδύεται έναν νομπελίστα λογοτέχνη που επιστρέφει μετά από μακρά απουσία στην πόλη καταγωγής του, κάτι που φαίνεται να ενοχλεί κάποιους.\nΚαλύτερη πρωτοεμφανιζόμενη η Πάουλα Μπιρ\nΗ γερμανίδα ηθοποιός Πάουλα Μπιρ κέρδισε το βραβείο της επιτροπής του φεστιβάλ για την καλύτερη πρωτοεμφανιζόμενη ηθοποιό και την ερμηνεία της στη δραματική ταινία Frantz του γάλλου σκηνοθέτη Φρανσουά Οζόν. Εκεί υποδύεται μια νεαρή γυναίκα που θρηνεί για τον θάνατο του αρραβωνιαστικού της μετά τον Α’ Παγκόσμιο Πόλεμο και συναντά αργότερα έναν γάλλο στρατιώτη.\nΚαλύτερο σενάριο για το Jackie\nΟ Νόα Όπενχαϊμ κέρδισε το βραβείο καλύτερου σεναρίου στο Φεστιβάλ Βενετίας για την αμερικανική ταινία Jackie. Τον πρωταγωνιστικό ρόλο σε αυτήν παίζει η Νάταλι Πόρτμαν, που υποδύεται τη σύζυγο του δολοφονηθέντος αμερικανού προέδρου Τζον Κένεντι, Τζάκι Κένεντι.\nΧωρίς διάκριση ο Βιμ Βέντερς\nΧωρίς βραβείο αποχώρησε από το Φεστιβάλ Βενετίας ο κορυφαίος γερμανός σκηνοθέτης Βιμ Βέντερς. Στο διαγωνιστικό τμήμα του φεστιβάλ συμμετείχε με την ταινία του Les Beaux Jours D’Aranjuez, μια γερμανογαλλική συμπαραγωγή βασισμένη σε θεατρικό του αυστριακού συγγραφέα Πέτερ Χάντκε.\nΟ κορυφαίος γάλλος ηθοποιός Ζαν-Πολ Μπελμοντό και ο πολωνός σκηνοθέτης Γέρζι Σκολιμόφσκι έλαβαν τα τιμητικά βραβεία του Φεστιβάλ Βενετίας. Ο 83χρονος πλέον Μπελμοντό ήταν τη δεκαετία του 1960 ένας από τους πιο αγαπημένους ηθοποιούς της Νουβέλ Βαγκ. Ο Γέρζι Σκολιμόφσκι είναι γνωστός για τις κινηματογραφικές του καινοτομίες, στρέφοντας τον φακό πάνω σε χαρακτήρες του κοινωνικού περιθωρίου.\nΛέξεις κλειδιά Φεστιβάλ Κινηματογράφου Βενετίας, σινεμά, βραβεία, Χρυσός Λέοντας\nΜόνιμος σύνδεσμος http://p.dw.com/p/1K0Lh